Scandic Elmia Jonkoping, hotel Шведска. Ograničeno trajanje ponude!\nProverite cene i raspoloživost za Scandic Elmia: Datum dolaska :\nScandic Elmia - Opis\nje istok za grad Jonkoping, a nalazi se u ulici Elmiavagen 8, na samo 6 minuta kolima od centra grada.Stil ovog hotela za grad Jonkoping je Luksuzan, a kategorija četiri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Sobe za nepušače, Televizija, Satelitska televizija.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Aerodrom Jönköping se nalazi na oko 21 minuta kolima od hotela (10 kilomet(a)ra ).Možete da se opustite zahvaljujući pogodnostima koje nudi hotel, kao što je na primer sauna. Pripada hotelskom lancu Scandic.U njemu postoji brza internet konekcija.Napomena:U ovom hotelu biće Vam na raspolaganju parking.\nScandic Elmia tip(ovi):\nScandic Elmia sadržaji i usluge\nPristup internetu(Pronađite hotel sa Pristup internetu za Јенчепинг)\nStil ovog hotela kategorije tri zvezdice je Porodičan za grad Jonkoping. U njemu ćete naći razne usluge, a posebno Room Service, Novine, Sobe za nepušače, Perionica, Televizija, Klimatizovano. Hotel 3,3 km -\nNalazi se u ulici Hakarpsvägen 3, pozicija mu je jugoistok za grad Huskvarna, a od centra je udaljen samo 4 minuta kolima.Stil hotela Grindstugan je Porodičan, a pruža pun komfor i usluge kao što su: 3,4 km -


Naslovna Fudbal Mbape više nije tinejdžer: Predvodnik nove generacije koji je već na vrhu...\nMbape više nije tinejdžer: Predvodnik nove generacije koji je već na vrhu sveta!\nKoliko njih je u svojim tinejdžerskim danima uspelo da postigne ono što je on? Kilijan Mbape ovog četvrtka slavi 20. rođendan, a već do sada je u svojoj igračkoj karijeri uspeo da pokori svet i zalude sve ljubitelje ‚‚bubamare”.\nMbape je rođen 20. decembra 1998. godine u Bondiju, predgrađu Pariza. Njegov otac Vilfrid je iz Kameruna, njegov je agent i ujedno i fudbalski trener. Majka Fajza Lamari je poreklom iz Alžira i bila je rukometašica, ali mali Kilijan je Francuz.\nI već ga slavi cela Francuska! Samo kratak i površan pregled svega što je ostvario u svojim tinejdžerskim danima postaje dugačak, a brojne rekorde je već oborio. Mi jedva čekamo da vidimo šta od Mbapea možemo da očekujemo u narednoj deceniji, pa i više, a evo šta je Kilijan sve već uradio.\nHappy 20th birthday @KMbappe, who’s won so much already ⚡ pic.twitter.com/QUhir9FyZp\nKilijan Mbape je ovog leta postao svetski šampion, pošto je Francuska osvojila Svetsko prvenstvo u Rusiji. Učinili su to Petlovi tačno 20 godina nakon prve mundijalske krune, a Mbape je krajnje očekivano bio jedini igrač u tom timu koji nije bio rođen kada su Zidan, Peti, Trezegi i Anri podigli Zlatnu boginju u Sen Deniju.\nU Francuskoj je sve pokoreno\nOn je uspeo da osvoji francusku Ligu 1 i u dresu Monaka. Kneževi su posle 18 godina stigli do velikog trofeja uz veliku pomoć tinejdž senzacije i kada su je već toliko dugo čekali, nije ni čudo da im je za to bio neophodan jedan takav igrač.\nKLAĐENJE NA LIGU ŠAMPIONA JE TU, PSŽ IGRA PROTIV JUNAJTEDA!\nMbape je prešao u PSŽ, a u prvoj sezoni u tom klubu su osvojena sva tri domaća trofeja – liga, kup i Liga kup. Sada se cilja samo još Liga šampiona…\nZlatni dečko i ostale nagrade\nKada ste ovako dominantan igrač u tako mladim godinama, nije ni čudo da dobijate individualne nagrade. Mbape ih već ima mnogo – bio je Zlatni dečko 2017. godine, dva puta najbolji mladi igrač Lige 1 i dva puta član idealnog tima francuskog šampionata.\nUz to, bio je i u idealnom timu Svetskog prvenstva i postao je prvi tinejdžer koji je našao svoje mesto u idealnom timu sveta u izboru FIFPro. I da, još jedna ‚‚sitnica” – Mbape je bio najbolji mladi igrač Mundijala u Rusiji.\nEvropski šampion u omladincima\nKilijan je bio i prvak Evrope, doduše u uzrastu do 19 godina. Bilo je to na Evropskom prvenstvu 2016. godine, kada su za Petlove igrali i Markus Tiram (sina Lilijana Tirama), Žan Kevin Ogustan i Isa Diop.\nMbape je u seniorskom fudbalu odigrao 122 utakmice u dresovima Monaka i Pari Sen Žermena, a učinak mu je fantastičan! Postigao je 63 gola i asistirao još čak 42! To je učešće u 105 golova u jednoj od pet najjačih liga Evrope pre svog 20. rođendana!\nDodajte da je za Francusku već postigao 10 golova na 28 mečeva i biće vam jasno zašto se od Mbapea već sada očekuje da u narednim godinama, naročito po završetku karijera Lionela Mesija i Kristijana Ronalda, postane najbolji fudbaler sveta i predvodnik nove generacije.\nMi smo do sada uživali da ga gledamo, a pred nama bi moglo da bude još mnogo takvih godina…\nPrethodni tekstTadić i Ajaks penalima odlepršali Rodama: Penal serijom preko drugoligaša! (VIDEO)\nSledeći tekstProtiv najboljih se pokazuje karakter: Budućnost nema šta da izgubi protiv Fenerbahčea\nFRANCUSKA U CENTRU NOVOG SKANDALA: Ovako nešto se ne pamti!\nEURO, TOP 5: Najpoznatije žene fudbalera – Učesnica Evrovizije, Viktorijin anđeo, glumica i naravno – Georgina


Penzionerima i ugostiteljima državna pomoć leže na račun za dve nedelje - 04.12.2020, Sputnik Srbija\nJednokratna pomoć u visini od 5.000 dinara biće isplaćena svim penzionerima 17. ili 18. decembra, a u gotovo istom periodu pomoć od države može da očekuje i... 04.12.2020, Sputnik Srbija\nZnaci uzeli smo novi kredit\nekonomija, vesti, siniša mali, društvo\n13:06 04.12.2020 (Osveženo: 03:11 26.08.2021)\n© Sputnik / Aleksandar MilačićSrpski dinari\nMinistar je istakao da je država za 1,7 miliona penzionera izdvojila 8,9 milijardi dinara za tu vrstu pomoći.\n„Nije mala suma novca, ali smo sačekali rezultate prihoda za novembar i u novembru smo imali malo veće prilive nego što smo planirali, zato smo odlučili da tim viškom pomognemo onima kojima je naša pomoć najpotrebnija“, rekao je Mali.\nIstiče, da će u narednih 10 do 15 dana država isplatiti i jednu minimalnu zaradu za sve one koji rade u ugostiteljskoj industriji, odnosno ugostiteljima, rent-a-car agencijama, turističkim vodičima, hotelijarima...\nMali navodi da je sa tim novim merama, paket pomoći države građanima i privredi tokom ove godine porastao na šest milijardi evra, što je, kaže ministar, oko 12,9 odsto BDP-a.\nPodsetio je da je od početka krize izazvane koronom, država pomogla privredu sa tri puna minimalca i još dva do 60 odsto vrednosti minimalne zarade, pomoć od 100 evra za sve punoletne građane, jednokratna pomoć penzionerima u aprilu od po 4.000 dinara.\nZatim, dodao je, država je povećala plate zdravstvenim radnicima za 10 odsto, a uplaćena im je nedavno i jednokratna pomoć u vrednosti od po 10.000 dinara.\nMali dodaje da je država obezbedila i garantnu šemu od dve milijarde evra, ali i kredite preko Fonda za razvoj u vrednosti od 200 miliona evra.\nPodseća da je uveden i moratorijum na sve kredite, da je odloženo plaćanje poreza i doprinosa na zarade, ali i da je smanjena referentna kamatna stopa.\nNarodna banka Srbije predviđa rast BDP-a od šest odsto u 2021.\n4 Decembar 2020, 16:58


Hapšenje Puđdemona pokrenulo velike demonstracije u Španiji - Dnevni list Danas\nPočetna » BBC News na srpskom » Hapšenje Puđdemona pokrenulo velike demonstracije u Španiji\n0Piše: BBC News na srpskom 26. marta 2018. 16.53\nProtesti nakon hapšenja Puđdemona.\nU centru Barselone u nedelju, demonstranti su uzvikivali „Sloboda političkim zatvorenicima“ i „Ovakva Evropa je sramota“ krećući se ka predstavništvu Evropske komisije i nemačkom konzulatu.\nŽute trake u znak podrške uhapšenim katalonskim političarima na demonstracijama u Barseloni ispred nemačkog konzulata\nDemonstranti spaljuju fotografiju španskog kralja Felipea VI\nPuđdemon je bio na putu u Finskoj gde ga je zatekla poternica\nIz njegovog okruženja je saopšteno da je krenuo ka Briselu gde je, kao što je ranije izjavio, želeo da se „stavi na raspolaganje belgijskom pravosuđu“.\nAdvokat Martin Heger je izjavio nemačkom „Špiglu“ da je pronevera javnih fondova kažnjiva po nemačkom zakonu i da bivši katalonski lider u egzilu prema tome treba da bude isporučen Španiji.


Dio analitičara smatra: Unca zlata mogla bi i do 4.000 dolara – Bankar.me\nAugust 11, 2020 Članci, METALI, PLANETA, SVE VIJESTI Leave a comment\nCijena unce zlata je prvi put početkom ovog mjeseca prešla prag od 2.000 dolara i mogla bi nastaviti uspon, napominju analitičari.\n„Vrlo lako cijena zlata može dostići 4.000 dolara”, kaže Frank Holmes, glavni izvršni direktor investicione kompanije US Global Investors, prenosi CNBC.\nUkazuje, pri tome, da se upumpavaju bilioni dolara u finansijske tokove kako bi se pružila podrška američkoj ekonomiji tokom pandemije i dodaje da ministri finansija G-20 i centralne banke „rade zajedno kao kartel i svi štampaju hiljade milijardi dolara”.\n„Nikada do sada nismo vidjeli da centralne banke štampaju toliku količinu novca po nultoj kamatnoj stopi. S nultim kamatama, zlato postaje vrlo, vrlo atraktivna prvoklasna imovina”, ističe Holmes.\nJung-yu Ma, glavni strateg za investicije u kompaniji za upravljanje bogatstvom BMO, slaže se da postoje brojni faktori koji podupiru dalji rast zlata, ali predočava da bi dva velika događaja u bliskoj budućnosti mogla promijeniti aktualni smjer kretanja cijena žutog metala.\n„Samo smo oprezni s procjenom budućeg djelovanja ovih faktora… posebno kada znamo da nam predstoje dva velika događaja koja mogu promijeniti sadašnji smjer. Jedan je, naravno, razvoj vakcine protiv koronavirusa, a drugi događaj su izbori u SAD-u”, navodi Jung-Yu.\nAnalitičari dijele mišljenje da bi, u zavisnosti od ishoda izbora u SAD-u, cijene zlata takođe mogle reagovati pozitivno ili negativno.\nPoslije pobjede Donalda Trumpa na predsjedničkim izborima 2016, cijene zlata porasle su za gotovo pet posto.\nPrevious U julu porasla nezaposlenost\nSljedeći Kako ‘natjerati’ ljude da vam odgovore na mailove?


DECENIJA POSTOJANJA KANCELARIJE ZA MLADE\nU četvrtak, 1. decembra, u velikoj sali opštine Bečej, obeleženo je deset godina od osnivanja bečejske kancelarije za mlade.\nPred mnogobrojnim mladima okupljenim ovim povodom, predstavnici Kancelarije, lokalne i pokrajinske vlasti, kao i Nacionalne asocijacije kancelarija za mlade, predstavili su dosadašnji rad i rezultate postignute tokom ovih deset godina. Dane Mandić, koordinator kancelarije za mlade Bečej, kao prvi govornik i domaćin skupa, pozdravio je sve prisutne i rekao da ovih deset godina postojanja “nisu samo deset godina postojanja, već decenija sistemske brige o mladima u Bečeju”. Na njegove reči nadovezala se Daniela Doroslovački, pomoćnica predsednika opštine Bečej, koja je pohvalila visok nivo saradnje koji postoji između organa lokalne samouprave i kancelarije za mlade. Ona je naglasila i da će opština Bečej i u budućnosti nastaviti da podržava i pomaže kvalitetne programe i projekte koje realizuje kancelarija. Takođe, ona je čestitala i kancelariji na realizovanim projektima, kao i na uspehu na konkursu za izgradnju trim staze u Goranskom parku. Naime, kancelarija za mlade je prethodne godine u sklopu svojih aktivnosti radila na osposobljavanju objekata u Goranskom parku za upotrebu mladih, kao i svih drugih institucija i udruženja, a do kraja ove godine trebalo bi da se završi projekat izgradnje trim staze u tom parku koju je opštinska uprava pomogla sa 1.000.000 dinara što je približno 40% ukupnih sredstava.\nVojislav Prkosovački iz Nacionalne asocijacije kancelarija za mlade podsetio je auditorijum na same početke bečejske kancelarije za mlade. “Moj prvi radni dan kao koordinatora kancelarije za mlade bio je pre tačno deset godina kada je kancelarija osnovana i tada je bila jedna od tri u celoj Srbiji, a danas ih ima više od 130”, rekao je on naglasivši i da je rad sa mladima nešto što uvek traje i nikada se, u stvari, i ne završava.\nSvečanom obeležavanju jubileja prisustvovao je i Ljubomir Stanisavljev, zamenik pokrajinskog sekretara za omladinu i sport, koji je iskazao punu podršku u radu kancelariji za mlade i rekao da jedan od ciljeva postojanja kancelarije jeste i omogućavanje mladima kvalitetnih sadržaja zbog kojih bi oni ostali u Bečeju umesto da iz njega odlaze.\nNa samom kraju ceremonije, dodeljene su i zahvalnice institucijama, udruženjima i pojedincima koji su svojim radom u poslednjih deset godina pomogli kancelariju za mlade i njene programe. Obeležavanje desetogodišnjice završiće se nastupom poznatog stand up komičara Neše Bridžisa u Gradskom pozorištu u Bečeju večeras u 20 časova.


KORONA NACIZAM: Puštaju PSE na ljude da NANJUŠE VIRUS! - Naša Borba\nKorona, psi i ljudi\nPsi njuškari poznati su prizor na aerodromima širom sveta, gde ih granični agenti koriste za otkrivanje ilegalnih supstanci i krijumčarenja. Sada neki psi koriste nos u drugu svrhu – koronavirus.\nPsi specijalno obučeni za otkrivanje Covid-19 ove nedelje počeli su da njuškaju putnike u okviru suđenja na finskom aerodromu Helsinki-Vantaa. Volonteri obučavaju tim od 15 pasa i 10 instruktora za istraživački program. Ispitivanje pasa njuškača koronavirusa ide „vrlo dobro“. Psi mogu otkriti koronavirus kod ljudi pet dana pre nego što razviju simptome, rekla je Anna Hielm-Bjorkman, profesorka Univerziteta u Helsinkiju koja vodi ispitivanje, novinskoj agenciji Reuters. „Veoma su dobri [u otkrivanju koronavirusa]. Približili smo se 100% osetljivosti“, rekla je ona.\nUzorci se zatim stavljaju u limenke i stavljaju ispred pasa da njuškaju Instruktore sa psima njuškalima Valo (levo) i ET na aerodromu u Helsinkiju. Pasji test može dati rezultat u roku od nekoliko minuta. Ali iako je suđenje pokazalo rana obećanja, potrebno je obaviti još istraživanja kako bi se dokazala efikasnost psećeg testiranja. U trenutku, putnicima koji učestvuju u ispitivanju takođe se poručuje da uzmu bris kako bi potvrdili rezultat.\nPsi Miika i Titta započeli su obuku pre više od tri nedelje, zamenik gradonačelnika Vante Timo Aronkito rekao je da je moguće da bi psi mogli u budućnosti da „obilaze putnike na sličan način kao carinski psi“. .\nPrethodni tekstVUČIĆ PODSTIČE NA ALKOHOLIZAM I DAJE LOŠ PRIMER MLADIMA: Piću rakiju sa Trampom! (UŽIVO)\nSledeći tekstRUSI PREKINULI DRAMU I PANIKU GEJTSA I SZO: Imunitet doživotan na infekciju!


Niški zlatni kotlić\nNaslovna - Kalendar manifestacija - Niški zlatni kotlić\nTermin: 01-06-2017 - 03-06-2017 / Jun\nDeseto po redu takmičenje u spremanju jela od ribe, riblje čorbe i ribljeg paprikaša, pod nazivom NIŠKI ZLATNI KOTLIĆ 2014 održaće se 09. maja 2014. godine u Nišu.\nUdruženje ugostiteljskih i turističkih poslenika Niša, u okviru godišnje tradicionalne manifestacije „ZLATNE RUKE", organizuje deseto takmičenje uspremanju jela od ribe, riblje čorbe i ribljeg paprikaša, pod nazivom NIŠKI ZLATNI KOTLIĆ 2014.\nManifestacija će trajati dva dana. Prvog dana, takmičenje će se odvijati u restoranu "NIŠLIJSKA MEHANA", dok je drugi dan rezervisan za takmičenje pod otvorenim nebom pored reke Nišave a preko puta restorana Nišlijska Mehana.\nPravo učešća na takmičenju imaju profesionalni kuvari, amateri i učenici ugostiteljskih škola. Zbog velikog interesovanja ugostitelja iz zemalja u okruženju ovo takmičenje će\nimati MEĐUNARODNI KARAKTER.


Poštujem Dejton, neću se povinovati pravilima stranih sila\nTanjug 13. aprila 2022. 08:26\nBANJALUKA – Srpski član Predsedništva BiH Milorad Dodik, istakao je da nastoji da ostane dosledan politici koju vodi – poštovanju Dejtonskog sporazuma, a ne da se povinuje očekivanjima stranih sila, uglavnom zapadnih.\n„Više volim podršku naroda, nego zapadnih birokrata koji nam nameću svoja pravila. Prihvaćen sam kao jedan od retkih političara koji su podržavali Dejtonski sporazum i na tome sam gradio svoju karijeru“, rekao je Dodik u intervjuu za francuski „Mond diplomatik“, prenosi RTRS.\nSrpski član Predsedništva je istakao da uvek brani slovo Dejtonskog sporazuma, a ne njegov „duh“ koji nameću visoki predstavnici, koje, kako je naveo, bezuslovno podržavaju vlade Pariza, Londona i Vašingtona.\nDodik je podsetio da BiH čine dva entiteta i tri konstitutivna naroda, ocenivši da visoki predstavnici čine sve da se to ukine i izgradi BiH bez entiteta.\n„Kada se usprotivite ovoj centralizovanoj volji, vi ste predstavljani kao remetilački faktor“, rekao je Dodik.\nPrema njegovoj oceni, problem demokratiji u BiH dolazi sa Zapada, koji, kako je ocenio, traži odanost, a ne političke partnere.\n„Ako ste u skladu sa njihovim očekivanjima, onda ste u redu. Poslušna elita u BiH, koja zavisi i živi po naredbama koje dolaze sa strane, ne želi da preuzme svoje obaveze i zato BiH ne funkcioniše“, smatra Dodik.\nPrema njegovom mišljenju, BiH je nepovratno podeljeno društvo i nikakva hemija to ne može da promeni.\n„Mi u Republici Srpskoj smo BiH uvijek prihvatali kao obavezu, ali smo je prihvatali. S druge strane, ne možemo prihvatiti BiH koja funkcioniše suprotno Ustavu“, poručio je Dodik.\nNa pitanje kako vidi Republiku Srpsku u budućnosti, Dodik je rekao da bi ona mogla ostati u BiH onako kako je zamišljeno u Dejtonu, po Ustavu, ali ne u BiH kakvu je zamislio Zapad, ističući da ni Srbi ni Hrvati neće pristati da žive u takvoj BiH.\nOn je naveo da se geopolitički kontekst menja u korist Republike Srpske na srednji i duži rok.\nOcenio je da SAD, nakon što su izgubile pozicije u Avganistanu i drugde, pokušavaju da se drže, kako je naveo, „svojih starih navika i pokušavaju da nama nameću svoju pravila koja idu u njihovu korist“.\n„Predstavljeni smo kao bliski ruskim i kineskim interesima u regionu, a kada Emanuel Makron potpisuje ugovore sa kineskim predsednikom Si Đinpingom tada ne govore o kineskom uticaju, ali kada ovde napravimo malu rutu od stotinu miliona evra, to se smatra kineskim uticajem…“, istakao je Dodik.\nGovoreći o saradnji sa Vladimirom Putinom, Viktorom Orbanom i Redžepom Erdoganom, Dodik je rekao da svima govori isto – vratimo se Ustavu BiH, primenimo Ustav i sve će biti u redu.\n„Dobro znam da će Erdogan u krajnjoj instanci uvek biti na strani muslimana. Ali razgovarao sam s njim jer u njemu vidim čoveka koji ima želju da pomogne očuvanju mira u BiH. Putin mi nikada nije rekao da se otcepim, rekao mi je da poštujem međunarodno pravo i Dejtonski sporazum. Mađarska je veoma zainteresovana za Balkan“, rekao je Dodik.\nOn je naglasio da neće odustati od svojih uverenja i da neće napustiti svoju politiku – BiH u skladu sa Ustavom i u tom kontekstu jačanje nadležnosti Republike Srpske.


Ptičji grip najrasprostranjeniji u Vojvodini | (Vesti - 31.01.2017) Novi Sad\n31.01.2017 u 09:16h\nPtičji grip najrasprostranjeniji u Vojvodini\nPtičji grip se od početka decembra pojavio u Srbiji na osam lokacija, koje su proglašene zaraženim područjima i gde je domaća živina uništena.\nPoslednji slučajevi zaraženih divljih ptica registrovani su 26. januara na dve lokacije u Srednjebanatskom okrugu, a pre dva dana je zaraženim područjem zbog dva mrtva labuda proglašena zona oko Apatina.\nNa području Zrenjanina proglašeno je zaraženo područje u poluprečniku od najmanje tri kilometra i ugroženo područje od najmanje 10 kilometara od žarišta, odnosno mesta uginuća labudova koji su nađeni na jezeru u Zrenjaninu i u mestu Botoš. Zaraženim područjem proglašen je i kanal DTD u Srbobranu. Ptičji grip registrovan je i kod četiri uginula labuda na Vizelju kod Borče, a pre nekoliko dana i kod Bečeja.\nVeterinari upozoravaju da domaću živinu treba sprečiti da dođe u dodir sa divljim pticama, da se ne bi zarazila.\n- Veterinarske stanice su dobile nalog od inspekcije, obilazimo domaćinstva, obaveštavamo ih, vakcinišemo protiv živinske kuge, koja to nije, ali zbog dizanja imuniteta ipak daje neku stabilnost. Domaćinstva bi trebalo da poslušaju savet da ne puštaju živinu izvan dvorišta, već da je drže zatvorenu u dvorištima. To je jedna od osnovnih mera preventive – rekao je veterinar Vojislav Blažin, dodajući da se sva živina na zaraženom području mora uništiti.\nPredsednik Saveta MZ Kovilj Mladen Vernački navodi da je u tom mestu već završen ceo posao, te da su veterinari uradili analizu i uništili potreban deo živine.\n- Vlasnicima je isplaćena i naknada. Država je pristojno platila, a živina je uzeta iz dvadesetak kuća. Bilo je najviše kokošaka, nešto pataka i gusaka - objašnjava Vernački.\n27.01.2017. - PTIČJI GRIP: Na Dunavu kod Borče uginulo 36 labudova, virus potvrđen i u ZR\n10.12.2016. - Utvrđeno prisustvo ptičijeg gripa nadomak Novog Sada\n06.12.2016. - Ptičji grip potvrđen u Vojvodini, uginulo 15 labudova\n30.11.2016. - PTIČJI GRIP: Na snazi mere za suzbijanje eventualne epidemije\nPovezane teme Apatin kovilj Mladen Vernački ptičji grip Vojvodina zrenjanin


Najkvalitetniji čvarci i mesne prerađevine Srbija | STE\nSTEFAN-IN COMPANY DOO\nNajkvalitetniji čvarci i mesne prerađevine Srbija\nNikole Pašića 33, 22313, Stara Pazova, Vojka\nNajkvalitetniji čvarci i mesne prerađevine Srbija |\nKompanija "Stefan-In Company" usešno posluje od 2013. godine sa sedištem u mestu Vojka. Glavna delatnost kompanije je proizvodnja mesa i mesnih prerađevina.\nProizvodimo najkvalitetnije čvarke i mesne prerađevine na teritoriji Srbije.\nU našem širokom asortimanu možete pronaći:\nostale mesne prerađevine\nKompanija odvaja najkvalitetnije komade mesa za svoje visokokvalitetne proizvode.\nProizvodi se distribuiraju širom Srbije. Ono što nas izdvaja od konkurencije su najkvalitetniji čvarci i mast koje možete pronaći u maloprodajnim objektima širom Srbije.\nKao nekada, na Vašu trpezu stižu suvomesnati proizvodi, čije se recepture prenose sa kolena na koleno. Poštujući prave vrednosti, stari majstori čuvaju tradiciju i daruju Vam delikatese koji će Vas vratiti u period, KAO NEKADA...KADA JE SVE BILO DRUGAČIJE.


Hitler je imao lek za rak? | Ritam Vremena\n31. marta 2017. Redakcija\t0 Comments\nOto Hajnrih Varburg je bio nemački fiziolog, lekar i dobitnik Nobelove nagrade. Smatra se jednim od najuticajnijih biohemičara 20. veka, koji je 47 puta bio nominovan za Nobelovu nagradu.\nTokom Prvog svetskog rata bio je oficir u nemačkoj konjici, a posle rata se posvetio istraživanju ćelija i njihovom korištenju kiseonika. Nobelovu nagradu, zbog doprinosa istraživanju tumora i njihovog rasta, dobio je 1931. godine. Varburg je otkrio da ćelije raka dobijaju energiju za rast i razvoj na potpuno drugačiji način od zdravih ljudskih ćelija. Dok zdrave ćelija dobijaju energijeu oksidacijom piruvata, ćelije tumora energiju dobijaju anaerobnom razgradnjom glukoze.\nKada su nacisti preuzeli vlast, svim ljudima jevrejskog porekla zabranili su bavljanje prosvetnim i naučnim delatnostima. Bilo da je reč o univerzitetskim profesorima ili učiteljima u školama, Jevreji nisu mogli da podučavaju Nemce. Izuzetak od tog pravila bio je upravo Varburg. Tokom čitavog Drugog svetskog rata on je radio na leku za rak i sve je podredio svojoj teoriji. Bio je uveren da je ćelije raka moguće izgladneti i odbijao je napustiti svoju laboratoriju.\nKoliko su ga nacisti cenili govori i činjenica da je Herman Gering lično urgirao da Varburga označe samo jednom četvrtinom Jevrejem, iako mu je rođeni otac upravo bio Jevrej. Osim toga, jednom prilikom je govorio protiv Hitlera i režima. Njegov poslodavac, Institut Kajzer Vilhelm, ga je prvo proterao, ali ga je kasnije na lični Hitlerov zahtev vratio na posao.\nToliko se posvetio poslu da je čak i živeo na institutu. Različitim univerzitetima je govorio da mu ne dodeljuju počasne doktorate, zato što mu se nije odlazilo na svečanosti. Ako bi mu neko i dodelio medalju časti, tražio je da mu je pošalju poštom.\nBio je toliko uveren u tačnost svoje teorije da je često citirao Maksa Planka, koji je jednom rekao: „Nauka napreduje ne zato što naučnici promene mišljenje, već zato što naučnici sa pogrešnim mišljenjem umiru a drugi dolaze“. Od Varburgove smrti u avgustu 1970. godine, njegove teorije su pomalo zaboravljene, ali je njegov doprinos nauci ovekovečen medaljom za posebne zasluge koju dodeljuje nemačko društvo za biohemiju i molekularnu biologiju.\nPoslednjih godina su njegove teorije ponovno dobile na važnosti, ali većinom u krugovima alternativne medicine. Razni teoretičari zavere govore da su vlasti, povezane sa velikim farmaceutskim korporacijama, odlučile da zakopaju „lek za rak“.\nNauka, barem ona priznata, i dalje je jako skeptična prema Varburgovim učenjima. Preliminarna istraživanja pokazala su da postoji mogućnost da određeni mehanizmi svojevrsnog gušenja ćelija raka zaustave rast nekih vrsta tumora, ali to je samo preliminarno istraživanje koje ne nudi ni približno tako dobre rezultate kakvim pokušavaju da ih predstave teoretičari zavere i trgovci raznim prirodnim „lekovima“.\n← Za dan izgradili kuću uz pomoć štampača\nDolaze leteći automobili →


Sudija Srđan Obradović izazvao buru u Lučanima\nKad "đavoli" dobiju prva dva meča u sezoni...\nPoletanović u klubu od koga je stariji 20 godina\nNeki novi Real: Ne kupuju beka, veruju klincu\nKakav dan na "Mestalji"!\nJedan Marković je našao klub (FOTO)\nMalbašić opet za bodove "lala"\nPobeda Bačke, "zmajevi" nisu leteli do vrha\nUmro ranjeni navijač Partizana!\nNajlepše akcije "orlova" u pobedi nad Poljskom


KUĆA STARA 7000 GODINA U OKOLINI VRŠCA: Arheolozi i dalje otkrivaju detalje o vinčanskom naselju | Ekspres.net\nKUĆA STARA 7000 GODINA U OKOLINI VRŠCA: Arheolozi i dalje otkrivaju detalje o vinčanskom naselju\nU blizini sela Potornja, nedaleko od Vršca u otvorenom iskopu veličine 54 kvadratna metra arheolozi su pronašli stambeni objekat. Kako kaže Ivana Pantović kustos Gradskog muzeja u Vršcu, iskopavanja su jasno su definisala izgled vinčanske kuće.\n“To će nam omogućiti da povežemo pokretni materijal sa određenim stambenim objektima, odnosno, različitim fazama života vinčanskog naselja, koje će biti i precizno datirane”, rekla je Pantović za “Politiku”.\nJoš 1882. godine istraživanaja je konstatovao Feliks Mileker, tadašnji kustos, da bi prva istraživanja počela sedam godina kasnije.\nOd tada do 1940. godine, na ovom lokalitetu pronađeno je više od 10.000 predmeta, a najveću pažnju privuklo je nekoliko hiljada komada opsidijana (vulkanskog stakla), piše “Politika”.\nPrvi radovi na prokopavanju odvodnog kanala otvorili su novo poglavlje istraživanja u drugoj polovini četrdesetih godina prošlog veka. Ipak, tek 2011. godine pokreću se prva sistematska istraživanja. Cilj je da se utvrdi tačno rasprostiranje naselja, kao i da se savremenim metodama i različitim analizama ustanovi vreme njegovog trajanja i način života njegovih stanovnika pre oko 7.000 godina. Stručnjaci nastoje da analizama životinjskih kostiju i biljnih ostataka utvrde i način ishrane stanovnika ovog naselja. Uslediće i analize pronađenog oruđa od pomenutog opsidijana, kremena, kostiju i glačanog kamena.\nIvana Pantović kaže da je reč o jednom od najznačajnijih naselja ove kulture na čitavom području, ne samo zbog njegove veličine već i zbog obilja pokretnih nalaza, a naročito zbog izuzetno velike količine, do sada najveće na području vinčanske kulture, izuzetno dragocenog opsidijana, koji je iz ovog naselja distribuirano na ostala područja ove kulture.\nTags Vinčavinčanska civilizacijavršac\nSEPTEMBARSKA KLASA: Objavljen konkurs za upis studenata pilota u Vršcu LAŽNOJ DOKTORKI IZ VRŠCA PRETI ZATVOR: Tri godine radila kao pedijatar Opšte bolnice sa falsifikovanom diplomom


Episkopu Joanikiju uručena nagrada „21. jul“, novac od nagrade donirao Dnevnom centru\nPredsjednik opštine Berane Dragoslav Šćekić uručio je danas, uz poštovanje epidemioloških mjera, NJ. P. episkopu Budimljansko-nikšićkom i administratoru Mitropolije crnogorsko-primorske, G. Joanikiju najviše opštinsko priznanje – nagradu „21. jul“.\nProšle godine zbog pojave koronavirusa nije održana svečana sjednica Skupštine povodom Dana opštine, 21. jula, pa se zbog toga nagrade uručuju naknadno.\nPredsjednik Šćekić je istakao da mu pričinjava veliko zadovoljstvo i posebnu čast što je u prilici da upravo na najradosniji hrišćanski praznik – Božić, u ime Opštine Berane i građana Berana, uruči najprestižniju opštinsku nagradu Visokopreosvećenom Episkopu Joanikiju.\n„Vama preosvećeni vladiko posebno hvala što ste na jedan izuzetan način dali doprinos da naš kraj, naše Berane, budu prepoznati ne samo u Crnoj Gori, već i van njenih granica.\nHvala vam što ste dali veliki doprinos da se sačuva i obnovi duhovnost naroda ovog kraja, da se poštuje tradicija.\nŠto ste doprinijeli da svi mi iz dana u dan budemo sve više vjerujući, da radimo u opštem interesu.\nVeliko Vam hvala za sve doprinose kroz izgradnju svetinja u ovom kraju. To je za nas mnogo značajno jer obnoviti sve ono što je nekada postojalo i izgraditi novo ostavlja poseban pečat za buduća pokoljenja“, naglasio je predsjednik opštine Berane.\nPredsjednik je ocijenio da mi u Beranama moramo posebno vrednovati doprinos vladike Joanikija koji se ogleda, između ostalog, kroz vraćanje duhovnosti Polimskom kraju i zato se zahvalio onima koji su episkopa Budimljansko-nikšićkog predložili za dobitnika ovog najznačajnijog priznanja, kao i Komisiji koja ga je izabrala.\n„Vaše preosveštenstvo, Vi ste dali nesumnjivo veliki pečat ovom kraju i ako Bog da, da nastavite tako i ubuduće na višim pozicijama. Berane se vašem putu posebno raduje, želimo Vam svaku sreću i mnogo uspjeha, a mi ćemo vas i dalje pratiti u Vašim dobrim djelima i namjerama„, naglasio je prvi čovjek beranske opštine.\nNa kraju je izrazio nadu da će pandemija koronavirusa uskoro prestati i život se vratiti u normalne tokove. Čestitao je još jednom uz najljepše želje, svima onima koji slave, najradosniji hrišćanski praznik – Božić.\nVladika Joanikije je na početku svog izlaganja pozdravio prisutne tradicionalnim pozdravom, u duhu današnjeg praznika, „Mir Božji, Hristos se rodi“.\n„Od srca vam blagodarim što ste donijeli odluku da me nagradite ovom visokom nagradom Opštine Berane jer to predstavlja veliku čast za mene.\nSvjestan sam da zasluge za ovu nagradu nisu samo moje, prije svega mislim na naše davne pretke, jer da nisu Nemanjići utemeljili ovdje veliku svetinju manastir Đurđevi Stupovi i da nisu slavni episkopi budimljanski radili mnogo i žrtvovali sebe za svoj narod, i radili puno na polju kulture, prosvjećivanju naroda, obogaćujući dušu svog naroda, ne bismo ni mi mogli sve iz početka.\nMi smo nastavili ono što su nam oni zavještali. Prije svega, da čuvamo stare svetinje, da obnovimo porušene, ali isto je tako njihovo zavještanje da gradimo nove“, kazao je vladika.\nVladika Joanikije je odlučio da novac od nagrade donira beranskom Dnevnom centru za djecu i omladinu sa smetnjama i teškoćama u razvoju.\nPrema njegovim riječima, od kada je u Beranama, a to je poslednjih 20 godina, veći dio posla bio je posvećen obnovi starih svetinja.\n„Sa tom obnovom, i obnova pamćenja je bila naš zadatak. Zato smo u saradnji sa Opštinom Berane i sa drugim institucijama održali više naučnih skupova kako bi obnovili naše pamćenje, našu tradiciju jer je u doba komunističkog režima to sve bilo zapostavljeno, zaboravljeno, sa velikim posledicama po našu duhovnost. Ali tamo gdje su jaki korijeni lako se sve obnovi i opet se svega prisjetimo, i zapravo vratimo se sami sebi“, istakao je episkop budimljansko-nikšićki i nastavio:\n„Zahvaljujem Opštini na ovom velikom priznanju. Zahvaljujem što ste sagledali i pravilno procijenili sve ono što smo radili u ovom gradu, a i šire, to je za nas naravno velika čast.\nPosebno želim da istaknem veliku blagodarnost Opštini Berane što je od početka, a naročito poslednjih godina, dala veliki doprinos našem zajedničkom djelu izgradnji hrama Svetog Simeona Mirotočivog u Beranama. To je nova svetinja koja će obnoviti naše pamćenje, udubiti nas u tajne naše istorije jer je posvećena najvećoj ličnosti iz našeg naroda. Onome koji nas je kao narod sabrao, objedinio, uzdigao i prosvetlio. Uvijek treba da se sjećamo najzaslužnijih i u tom pogledu mi smo gledali da učinimo da ne zaboravimo našu prošlost i najznačajnije ličnosti iz našeg naroda“.\nIstakao je da mu je velika čast i radost što mu se nagrada „21. jul“ uručuje na dan Hristovog rođenja, poručujući da sve što je do sada urađeno u Beranama temeljilo se na svetoj vjeri.\n„Sve ono što je veliko zasnovano je na svetoj vjeri. I ova poslednja borba za naš identitet, za naše ime, za svetinje, za pamćenje, za čast i obraz naše otadžbine, bila je borba koja je prešla granice naših crkvenih porti. Bio je to jedan veliki podvig našeg naroda da sačuva svoje ime, svoju vjeru i u tome smo svi zajedno učestvovali.\nJa vam blagodarim što ste se odazvali pozivu našeg blaženopočivšeg mitropolita Amfilohija koji je sve nas pozvao da ne damo svetinje, da čuvamo svoju vjeru, jezik, pismo, kulturu i svoju dušu“, zaključio je vladika, čestitajući još jednom praznik.\nVladika Joanikije je predsjedniku opštine Berane Dragoslavu Šćekiću uručio na dar gotovni Zbornik o Svetom Stefanu Nemanji, na kojem su radili sa uglednim naučnicima duži niz godina, kao i sa mnogim ljudima, kako je rekao, od pera i znanja, koji su ustupili svoje radove za Zbornik.\nPredsjednik SO Berane Novica Obradović kazao je u svom obraćanju da je u 2020. godini bilo izuzetno teških trenutaka.\n„Tu posebno mislim na dan kad je utamničen naš vladika jer smo toga dana utamničeni svi mi. Svaki dobronamjerni čovjek, ma kojoj vjeri pripadao, osudio je taj čin. Takvi događaji su ostavili trag, ali putem tradicije i sa vjerom u Hrista prebrodili smo sve to“, naglasio je Obradović.\nOn je naveo da je Komisija, koju je oformila Skupština, donijela Odluku da upravo Njegovo Preosveštenstvo bude dobitnik najvažnije opštinske nagrade, koja se dodjeljuje jednom u dvije godine.\n„Zbog pandemije koronavirusa nismo uspjeli da organizujemo svečanu sjednicu SO Berane na Dan opštine, 21. jula, i zato smo predsjednik opštine i ja odlučili da baš danas, na Božić, upriličimo uručenje ovog značajnog priznanja. Da podijelimo sa Vama radost Hristovog rođenja i ove najbitnije opštinskenagrade“, kazao je predsjednik beranskog parlamenta.\n„Smatran da smo počastvovani time što imamo priliku da Vama vladiko uručimo najljepše priznanje grada. Želim da vam čestitam u ime So Berane, i u svoje lično“, dodao je, čestitajući ujedno svima koji slave Božić.\nPredsjednica Žirija za dodjelu nagrade „21. jul“ Milka Boričić čestitala je episkopu Budimljansko-nikšićkom, G. Joanikiju na dobijenom priznanju.\n„Nagrada „21. jul“ dodjeljuje se kao poseban oblik priznanja za najbolje ostvarene rezultate u različitim oblastima rada i stvaralaštva koji su od izuzetnog značaja za razvoj opštine Berane.\nIako nagrada zbog pandemije nije mogla biti uručena za Dan opštine, ipak, moram istaći da mi je drago što se baš danas na veliki dan (Božić) velikim ljudima, kakav je naš uvaženi vladika, dodjeljuju nagrade“, kazala je Boričić.\nNakon što je pročitala imponzantnu biografiju Njegovog preosveštenstva uz želju da nastavi da doprinosi dobrobiti Berana, izlaganje je završila citirajući pokojnog patrijarha srpskog Pavla:\n„Čovjek ne može da bira vrijeme u kojem će se roditi i živjeti; od njega ne zavisi ni od kojih roditelja, ni od kog naroda će se roditi, ali od njega zavisi kako će on postupati u datom vremenu: da li kao čovjek ili kao nečovjek, bez obzira na to u kom narodu i od kojih roditelja“.\nUručenju nagrade prisustvovali jeremonah Evstatije Dragojević i protođakon Vuksan Vešović, koji su bili u pratnji vladike Joanikija, kao i šefica Kabineta predsjednika opštine Dubravka Jovančević i šef Biroa za odnose sa javnošću Nikola Urošević.


Tribunal odbio prigovor Mladićeve odbrane na optužnicu - Smedia\n01.12.2016 | 15:41\nRaspravno veće suda ocenilo je da prigovor nije podnet na vreme, nego "posle gotovo pet godina" od podizanja optužnice protiv Mladića.\nSudije su navele da se manjkavosti u optužnici, na koje je u prigovoru ukazala Mladićeva odbrana, "odnose isključivo na analizu jezika optužnice" i da su branioci prigovor na to morali uložiti pre početka suđenja.\nVeće kojim predsedava Alfons Ori navelo je u odluci da je prigovor na optužnicu, u skladu sa pravilima, moguće podneti i tokom suđenja, u vidu prigovora na dokazni materijal Tužilaštva, ali da Mladićeva odbrana u prigovoru nije identifikovala taj dokazni materijal.\nSudije su, delimično usvojivši drugi prigovor odbrane, naložili Tužilaštvu da do 7. decembra ispravi i ponovo podnese svoj završni pisani podnesak.\nMladić (74), ratni komandant Vojske Republike Srpske, optužen...\nĐOKOVIć PROTIV ĆORIćA U DRUGOM KOLU MONTE KARLA\nUGOVOR O KREDITU U "šVAJCARCIMA" RASKINUT SUDSKOM PRESUDOM\nGOJKOVIć: ŠEšELJ UGROZIO DOSTOJANSTVO NARODNE SKUPšTINE\nNAJUGROžENIJE ROMSKE PORODICE DOBIćE NOVE KUćE U PROKUPLJU\nSUĐENJE MONAHU SAVI U SLUČAJU TATON: Presude Đorđu Preliću čitaju na kraju suđenja Dejana Puzigaći, završne reči odložene!\nViši sud doneo je odluku da se presude vođi navijača Partizana Đorđu Preliću, koji je nedavno u ponovljenom postupku pravosnažno osuđen na ...\nSLUČAJ DRON SRBIJA ZATRAŽILA IZRUČENJE MORINE: Albanac iz Hrvatske prebačen u Italiju\nDRAMA U VINČI: Radna mašina prevrnula kamion Gradske čistoće, povređeni radnici!\nZAJEDNIČKA AKCIJA PORESKE UPRAVE I MUP: Oduzeto 17.500 paklica cigareta kod Kraljeva\nDRSKA KRAĐA U SELU MERDARE: Policajcu na straži ukrali dve puške\nMINISTAR STEFANOVIĆ NA KONFERENCIJI O BALKANSKIM KARTELIMA: Kriminal zdrobiti čeličnom pesnicom!


U Novom Sadu niče jedna od najvećih Continental fabrika na svetu - Završena 1. faza high-tech kompleksa (FOTO) - Pluton Logistics\nKompanija Continental Automotive Srbija, deo tehnološke kompanije Continental AG, obeležila je u sredu (10. novembra 2021. godine) završetak prve faze izgradnje „high-tech“ fabrike u Kaću nadomak Novog Sada.\nRadovi su počeli u junu ove godine, a planirano je da objekat, koji će obuhvatati 30.000 m2 proizvodnog i kancelarijskog prostora, bude završen u septembru 2022. U konačnici, biće ovo jedna od najvećih Continental-ovih fabrika na svetu.\nIzgradnja ove fabrike ujedno je i druga etapa investiranja kompanije Continental u Novom Sadu. U prvoj fabrici, otvorenoj u martu 2021 u Industrijskoj zoni Novi Sad-Sever 4, već je počela proizvodnja naprednih i kompleksnih elektronskih proizvoda za auto-industriju. Planirano je da u obe fabrike bude zaposleno više od 500 radnika, a celokupna investicija iznosi oko 140 miliona evra.\nNova “high-tech” fabrika biće deo Poslovne jedinice “Human Machine Interface” (HMI), sa fokusom na proizvode u unutrašnjosti vozila čija je funkcija da unaprede i obezbede kvalitetno korisničko iskustvo vozača i putnika.\nContinental je jedan od globalnih tržišnih lidera u ovom sektoru i potražnja za proizvodima za auto industriju koji će se proizvoditi u Novom Sadu, kao što su “head up display”, veliki ekrani, kamere u vozilu i kompleksni kokpit “high performance computer”, značajno raste tokom godina.\nPo završetku svečane ceremonije, generalni direktor kompanije Continental Automotive Serbia Saša Ćoringa otkrio je za PlutonLogistics malo više detalja o paleti proizvoda koje će druga fabrika proizvesti u narednim godinama.\n– Prvenstveno je reč o najnovijim velikim ekranima i instrument tablama. Ekrani su vrlo skupi i dostižu cenu od nekoliko stotina evra po komadu. U planu je proizvodnja više miliona primeraka – rekao je Ćoringa.\nOn procenjuje da će za nekoliko godina Continental biti jedan od najvećih izvoznika iz Republike Srbije.\nOve proizvode koriste praktično svi proizvođači automobila, podseća Ćoringa i bez dileme kaže da će se delovi izvoziti na sva tržišta. Takođe, smatra da će proizvođače skupljih vozila posebno interesovati veliki ekrani.\nOd mega fabrike se mnogo očekuje\nLucian Margineanu (Lućijan Marđineanu), direktor fabrike Continental Automotive Serbia, poručio je da je Novi Sad prepoznat na mapi visoko-tehnoloških proizvodnih lokacija kompanije Continenatal.\n– Naši kupci su već počeli da prepoznaju kapacitete koje imamo i mogu ponosno da kažem da hiljade vozila širom sveta, koja se u ovom trenutku voze, imaju instrument table proizvedene ovde u Srbiji – poručuje on.\nPredsednik Republike Srbije Aleksandar Vučić poručio je da bi buduća fabrika mogla biti ključna prekretnica u razvoju Srbije.\n– Njen doprinos bruto domaćem proizvodu i izvozu biće najveći u odnosu na sve fabrike koje imamo. Očekujemo da će se ovde stvoriti više od 2 posto ukupnog BDP-a – saopštio je Vučić.\nSvečanosti povodom završetka prve faze izgradnje fabrike kompanije Continental Automotive Serbia u Novom Sadu prisustvovali su i direktor Poslovne jedinice „Human Machine Interface“ u kompaniji Continental AG Frank Rabe, ambasador Savezne Republike Nemačke u Republici Srbiji Thomas Shieb (Tomas Šib), predsednik Pokrajinske vlade Igor Mirović i gradonačelnik Novog Sada Miloš Vučević.\nSaša Ćoringa (Sasha Cioringa)\nLucian Margineau (Lućijan Marđineanu)\nSvečanost povodom završetka prve faze\nRešenja za autonomne kamione „made in Serbia“\nU nadolazećim godinama sledi nastavak dinamične i duboke transformacije automobilske industrije, ocenio je Saša Ćoringa u obraćanju gostima. Ćoringa veruje da će budućnost doneti električnu vožnju koja je potpuno povezana i autonomna, usled koje će se smanjiti zagađenost, a povećati komfor i bezbednost.\nDuboke promene očekuju i teretna vozila. Kao što je poznato od ranije, na rešenjima za “kamione bez vozača” uveliko se radi u Novom Sadu.\nProcena generalnog direktora kompanije Continental Automotive Serbia je da će se ova vozila na svetskom tržištu pojaviti za svega nekoliko godina.\n← Rekordne vozarine utrostručile dobit kompanije Maersk\nNa Dunavu sprečeno krijumčarenje više od 55.000 litara nafte →\n17. jula 2020. Milica Milosavljevic\n28. oktobra 2020. 30. oktobra 2020. Milica Milosavljevic


Objavljeno 21.05.2020. u 12h\nPoslednjih nekoliko meseci život u svetu, pa i u Srbiji, ne izgleda onako kako je izgledao pre pojave korona virusa. Zbog širenja epidemije svi smo morali da prilagodimo funkcionisanje i rad novonastaloj situaciji. Tako je Nacionalna služba za zapošljavanje kontakt sa korisnicima tokom vanrednog stanja ostvarivala mejlom i telefonom. I sada kada više nije na snazi vanredno stanje ovaj način komunikacije ostao je dominantan za većinu usluga NSZ. Ukoliko je neposredan rad sa klijentima, ipak, neophodan obavezno je nošenje zaštitne opreme i pridržavanje svih propisanih mera za sprečavanje širenja zaraze. Podaci pokazuju da se od kraja februara do kraja aprila broj nezaposlenih u Zrenjaninu povećao za 200.\nZbog proglašenja vanrednog stanja usled širenja virusa COVID-19 u Srbiji, 17.03.2020. godine u svim organizacionim jedinicama NSZ privremeno je obustavljen neposredan rad sa strankama.\n“U cilju ostvarivanja kontinuiteta u procesu rada, NSZ je prešla na alternativne oblike komunikacije sa svim klijentima – telefon, mejl… Nezaposleni su mogli elektronskim putem da izvrše prvu prijavu na evidenciju. Mogli su i da podnesu zahtev za ostvarivanje prava na novčanu naknadu za slučaj nezaposlenosti. Takođe, na ovaj način im je bilo omogućeno da podnesu zahtev za izdavanje uverenja iz evidencije o nezaposlenosti. Kao i da završe obuku „Put do uspešnog preduzetnika“. Poslodavci su imali mogućnost da elektronskim putem dostave prijave potreba za zapošljavanjem. Da podnesu zahteve za učešće u programima aktivne politike zapošljavanja. Uz to, mogli su i da podnesu zahteve za izdavanje mišljenja na Program rešavanja viška zaposlenih i za izdavanje dozvole za rad stranca”, kaže Aleksandra Štrbac, savetnik za planiranje karijere NSZ Filijala Zrenjanin.\nkomunikacija između nezaposlenih i NSZ putem mejla, telefona…\nUkidanje vanrednog stanja nije automatski značilo i vraćanje na stari način komunikacije sa korisnicima usluga NSZ.\n“Nakon završetka vanrednog stanja, praktično od 11. maja 2020. godine, NSZ prilagodila je svoj rad novonastalim okolnostima kako bi na što efikasniji način izašla u susret korisnicima usluga. Koristimo i dalje alternativne načine komunikacije – mejl, telefon. Neposredan rad sa klijentima se sprovodi u situacijama kada je to neophodno. Kada ne postoji mogućnost podnošenja zahteva elektronskim putem. I u oblastima rada gde je neposredna komunikacija neophodna. U tom slučaju obavezni su primena i poštovanje svih propisanih epidemioloških mera prevencije i zaštite. To znači da oni koji dođu u Filijalu treba da imaju zaštitne maske i rukavice”, objašnjava naša sagovornica.\n“Kako i dalje postoji potreba za sprečavanjem kontakata i za držanjem fizičke distance, rad sa klijentima se odvija isključivo elektronskim putem. Na taj način se podnose zahtevi za novčanu naknadu, uverenje iz evidencije nezaposlenih, učešće u nekoj od mera NSZ. Što se tiče overe javljanja, svim licima koja su imala zakazano javljanje u periodu vanrednog stanja, karton je automatski overen. Takođe, zakazano im je sledeće javljanje. Sve neophodne informacije mogu se dobiti putem mejla filijale – pisarnica.zrenjanin@nsz.gov.rs. Uz to, moguće je kontaktirati i savetnike telefonom. Njihovi brojevi telefona nalaze se na evidencionim kartonima”, navodi Štrbac.\nPorastao broj nezaposlenih u Zrenjaninu\nTokom epidemije korona virusa u Zrenjaninu se povećao broj nezaposlenih.\n“Na evidenciji Filijale Zrenjanin, na području Srednjobanatskog okruga, na kraju aprila 2020. godine nalazi se 10.856 lica. Od toga u Zrenjaninu 5.496, u opštini Žitište 1.450, Nova Crnja 1.195, Novi Bečej 1.367 i Sečanj 1.348. Stanje na evidenciji na kraju februara 2020. godine bilo je na području Srednjobanatskog okruga 10.716 lica, od toga u Zrenjaninu 5.289”, kaže naša sagovornica.\nJavni/pozivi i konkursi uspešno sprovedeni iako se većina stvari radila na daljinu\nUprkos vanrednom stanju i vanrednom načinu funkcionisanja javni pozivi i konkursi NSZ su sprovođeni po planu.\n“Do 30. aprila 2020. godine bio je oročen Javni konkurs za organizovanje sprovođenja javnih radova za nezaposlena lica i nezaposlene osobe sa invaliditetom. Javni poziv za samozapošljavanje i javni poziv za samozapošljavanje za lica romske nacionalnosti zatvoreni su 28. aprila. Program za samozapošljavanje – obuka „Kako da započnem biznis“, s obzirom da je završena obuka jedan od uslova za učešće na programu, realizovana je elektronski. Informativni i edukativni materijal mejlom je dostavljen kandidatima koji su se prijavili. Oni su telefonom i mejlom mogli da komuniciraju sa savetnicom za razvoj preduzetništva i da na taj način dobiju pojašnjenja, dodatne informacije ili obave konsultacije… Doneta je odluka za 43 kandidata, koji mogu da koriste subvenciju za samozapošljavanje za pokretanje sopstvenog biznisa. S obzirom da je 2019. godine 46 lica dobilo ovu subvenciju, obuka je uspešno realizovana na ovaj, alternativan način”, objašnjava Štrbac.\n“Konkurisanje na javne pozive za podršku zapošljavanju OSI moguće je do kraja 2020. godine. To su programi – refundacija troškova podrške OSI koje se zapošljavaju pod posebnim uslovima i subvencija zarade za OSI bez radnog iskustva. Javni pozivi/konkursi za stručnu praksu, pripravnike za nezaposlene sa srednjom stručnom spremom, pripravnike za nezaposlene sa visokom stručnom spremom, sticanje praktičnih znanja, obuke na zahtev poslodavca, program obuke za potrebe poslodavca za zaposlenog i program novog zapošljavanja nezaposlenih iz kategorije teže zapošljivih otvoreni su do kraja novembra ove godine”, kaže naša sagovornica.\nPokrajinski pozivi za nezaposlene su obustavljeni zbog nedostatka novca\nPojedini konkursi su, ipak, obustavljeni.\n“Porajinski javni pozivi/konkursi za programe javni radovi, samozapošljavanje i novo zapošljavanje su obustavljeni zbog nedostatka sredstava”, precizira Štrbac.\nI tokom vanrednog stanja bilo je poslodavaca koji su tražili radnike.\n“Tokom perioda vanrednog stanja poslodavci su se obraćali za posredovanje za radnike obezbeđenja, negovateljice, medicinske tehničare, lekare, agente prodaje, konobare, pomoćne radnike u kuhinji, spremačice, poslovnog sekretara. Nakon ukidanja vanrednog stanja poslodavci su se obraćali za posredovanje za operatere u proizvodnji, pomoćne radnike u proizvodnji, prodavce, poslovođu prodavnice, higijeničarke, referente za opšte poslove, knjigovodstvo, zaštitu životne sredine, ljudske resurse, IT, kao i za građevinske radnike i bravare”, navodi naša sagovornica.\n“Nacionalna služba za zapošljavanje i u uslovima vanrednog stanja omogućila je podnošenje zahteva za finansiranje svih programa zapošljavanja po raspisanim javnim pozivima. Najveće interesovanje poslodavaca zabeleženo je za programe stručne prakse, novog zapošljavanja kao i za program samozapošljavanja za nezaposlena lica. Odluke su se donosile kontinuirano. Pored predviđenih uslova, prilikom odlučivanja posebno se vrednovalo to da li su poslodavci od početka vanrednog stanja otpuštali zaposlene”, zaključuje na kraju razgovora Aleksandra Štrbac.\nTagovi:filijala Zrenjanin, nacionalna sluzba za zaposljavanje, Vesti Zrenjanin


Studije u Finskoj\nHome / Evropa / Univerziteti i radne prakse / Studije u Finskoj\nHäme University of Applied Sciences je multidisciplinarna visokoobrazovna institucija smeštena u južnoj oblasti Finske i jedna je od tri članice FUAS – Federacije univerziteta primenjenih nauka. Univerzitet u svom sastavu ima 7 kampusa na kojima godišnje studira oko 7200 studenata iz preko 70 zemalja sveta. Izdvaja se zbog svojih istraživačkih, razvojnih i inovativnih aktivnosti sa domaćim i internacionalnim partnerima.\nFinska je u prepoznatljiva po svom uspešnom obrazovnom sistemu, a 2016. godine proglašena je za zemlju sa najboljim životnim standardom na svetu. Kvalitet obrazovnog sistema u visokoškolskim ustanovama regulisan je od strane Finskog centra za evaluaciju obrazovanja, a HAMK je prva visokoškolska ustanova koja je dobila najviši status za svoj sistem kvaliteta. Ovaj univerzitet održava odlične veze sa svetom biznisa i industrijom, pa na taj način finskim i internacionalnim studentima može pružiti autentično okruženje za učenje i zadatke. Pored toga, u HAMK-u rade visoko kvalifikovani profesori od kojih većina ima završene master i doktorske studije. Veoma je visoka stopa zapošljavanja studenata koji diplomiraju na ovom fakultetu.\nFinska je severnoevropska, skandinavska i baltička zemlja. U grupaciji zemalja kojoj pripada (skandinavske zemlje) ona bi mogla poneti atribut nizijska jer joj najviši vrh jedva prelazi 1.300 metara nadmorske visine. Finska graniči sa Norveškom na severu, na istoku sa Rusijom, Finskim zalivom, na jugozapadu sa Baltičkim morem i na zapadu Botničkim zalivom sa Švedskom.\nProgrami studiranja na engleskom jeziku:\nBACHELOR OF ENGINEERING (BEng), oblast: ELECTRICAL AND AUTOMATION ENGINEERING (Diplomirani inženjer elektrotehnike i automatike)\nProgram se fokusira na elektrotehniku i automatizaciju proizvodnih mašina i opreme, održavanje proizvodnih pogona, distribuiranje aplikacije za proizvodnju energije i pametne kontrole. Inženjeri za elektrotehniku i automatizaciju obično rade u kompanijama specijalizovanim za visoku tehnologiju kao planeri i stručnjaci, ali I kao supervizori u multidisciplinarnim timovima specijalista u međunarodnom okruženju. Studije traju ukupno 4 godine i program se organizuje u gradu Valkaeakoski.\nBACHELOR OF ENGINEERING (BEng), oblast: CONSTRUCTION ENGINEERING (Diplomirani građevinski inženjer)\nPored izgradnje novih prostorija i popravke postojećih sturktura, građevinski inženjer može da učestvuje u izgradnji saobraćajnih koridora, upravljanju vodom i otpadom, dizajnu i razvoju proizvoda, stalnom praćenju razvoja u sektoru, dizajnu proizvodnje i u još mnnoštvo drugih situacija. Građevinski inženjeri moraju imati pogled na ceo građevinski proces pored svoje specijalnosti, jer je u radu pored upravljanja profesionalnim znanjem potrebno imati sposobnost za rešavanje problema, finansijsko razmišljanje, veštine uupravljanja i saradnje, IT veštine i jezičke veštine. Studije traju 4 godine i program se organizuje u gradu Hameelinna.\nBACHELOR OF ENGINEERING (BEng), oblast MECHANICAL ENGINEERING AND PRODUCTION TECHNOLOGY (Diplomirani inženjer mašinstva i tehnologije proizvodnje)\nProgram obuhvata usvajanje potrebnih veština dizajna, proizvodnje i automatizacije, ali i znanja iz oblasti tehnologije materijala, što je neophodno u izboru sirovina. Takođe, program obuhvata znanja o dizajnu mehaničkih i proizvodnih sistema. Neki od poslova mašinskog inženjera su: proizvodni inženjer, inženjer za dizajn, inženjer proizvodnje, tehnički inženjer prodaje ili inženjer projekta. Ova oblast daje mogućnosti višestrukog izbora za gradnju karijere bilo gde u svetu. Studije traju 4 godine I organizuju se u gradu Rihhimaki.\nBACHELOR OF BUSINESS ADMINISTRATION (BBA), oblast INTERNATIONAL BUSINESS\nProgram vodi do dobijanja diplome i znanja iz oblasti poslovne administracije. Posao u ovoj profesiji najčešće obuhvata rad u internacionalnom okruženju, a neki od poslova su: menadžer za odnose sa javnošću, preduzetnik, koordinator za izvoz, HRD koordinator, HRM asistent, menadžer finasija, koordinator logistike, supervisor tržišta, marketinški projektant, rukovodilac projekta, vođa tima i drugi. Studije traju 3,5 godine i organizuju se u mestu Valkeakoski.\nMBA BUSINESS MANAGEMENT AND ENTERPRENEURSHIP (Master poslovnog menadžmenta i preduzetništva)\nProgram je namenjen osobama koje žele da razviju svoje međunarodne kompetencije i znanje u međunarodnom poslovanju. Fokus studija je na internacionalizaciji malih I srednjih preduzeća, razumevanju i sticanju znanja o globalnom poslovnom okruženju, strateškom upravljanju i inovacijama, kao i upravljanju odnosima sa klijentima na međunarodnom tržištu. Osnovne teme programa studija uključuju: strateško razmišljanje i upravljanje promenama, globalna poslovna izvrsnost, fokus kupaca u međunarodnom poslovanju i organizacioni razvoj. Po završetku programa koji traje 2 do 2,5 godine, student stiče master i MBA diploma, a program se organizuje u gradu Hammelinna.\nUSLOVI ZA UPIS – Potreban je dobar prosek tokom srednje škole, za inžinjerske smerove neophodno je priložiti rezultat SAT ispita, dok se za biznis smer polaže onlajn prijemni ispit (test engleskog jezika, logičko-matematički test, pisanje eseja).\nTrajanje studija: od 2 do 4 godine (u zavisnosti od programa).\nCena školarine po godini za 2018/19: 8700 EUR osnovne studije i 9700 EUR master studije.\nStudenti sa EU državljanstvom ne plaćaju školarinu! Pored obaveznih registracija na fakultetu, ukupni jednokratni troškovi prijave za studente sa EU državljanstvom iznose 38.000 rsd.\nRok za apliciranje: 09.01–24.01.2018; početak studija je krajem avgusta, početkom septembra 2018.\nDodatni troškovi: prijava na program 8400 rsd, troškovi viziranja, avio prevoza, transfera, oprema za odabran studijski program i nastavni materijal, obavezne registracije, lični troškovi i drugi nepomenuti troškovi.\nŠkola nudi asistenciju prilikom izbora adekvatnog tipa smešaja za svoje polaznike. Svaki kampus u svojoj ponudi ima rezidencije koje se nalaze blizu škole. Rezidencije su opremljene i polaznici su smešteni u jednokrevetnim, dvokrevetnim I trokrevetnim sobama u apartmanima koje deli više polaznika (kupatila i kuhinje mogu biti zajednički) u zavisnosti od grada.\nSmeštaj iznosi od 130 do 300 € mesečno. Očekivani životni troškovi iznose od 600-800 € mesečno.\nMoguć iznos stipendije je 30-40% na cenu nastave! Uslov za stipendiju je da student ostvari minimum 27 ESPB bodova tokom prvog semestra i 55 ESPB bodova po akademskoj godini za osnovne ili 45 ESPB bodova po akademskoj godini za master studije.\nFINLAND, HAMK Häme University of Applied Sciences


Otvorene prijave za CDT Program ...\nBeograd, 07. juna, 2019.godine - Priznanje „MENTOR AWARD 2018“ najuspešnijim mentorima Srbije ove godine dodeljeno je u 2 kategorije, za zrela preduzeća i za početnike, a najbolji mentor u obe kategorije je Ljiljana Marković iz Regionalne agencije za razvoj i evropske integracije Beograd. Drugo mesto u kategoriji zrelih predzeća zauzeo je Branko Brković iz Regionalne agencije za razvoj istočne Srbije, a u kategoriji start up firmi drugu poziciju osvojila je Milica Čukarić iz Regionalne agencije za ekonomski razvoj Šumadije i Pomoravlja. Treće mesto u kategoriji zrelih preduzeća dele Nataša Jovanović iz Regionalne razvojne agencije "Zlatibor" i Saša Dedeić iz Regionalne razvojne agencije „Braničevo-Podunavlje“ koji je takođe zauzeo i treće mesto u kategoriji start up preduzeća.\nDogađaj su otvorili Radoš Gazdić, v.d. direktora Razvojne agencija Srbije, Katarina Obradović Jovanović, pomoćnik ministra u Ministarstvu privrede Republike Srbije; Takaši Hibino, zamenik šefa predstavništva JICA Balkan kancelarije i Ana Žegarac, direktor sektora za međunarodnu saradnju Razvojne agencije Srbije – direktor Projekta.\nDodela priznanja “Mentor Award 2018” obuhvatila je učešće svih mentora iz Srbije koji su pružili uslugu mentoriga preduzećima. Na ovaj način mentori su imali priliku da pokažu ne samo projekte na kojima su radili, i izazove sa kojima su se susretali već i rešenja koja su primenjivali za konkretne probleme. Razmena ovih iskustava sa terena se pokazala kao najbolji način da se dodatno unapredi rad svih mentora. Najbolje mentore birali su sami mentori među sobom, na osnovu podataka o povećanju prodaje, razvoju i inovativnim postignućima u preduzećima koja su obučavali. Priznanja najboljim mentorima dodelili su Takaši Hibino (JICA Balkan), Ana Žegarac (direktor sektora za međunarodnu saradnju Razvojne agencije Srbije) i Takaši Kimura (JICA konsultant iz Japana). Dodeli nagrada prisustvovali su i partneri iz regiona, iz Crne Gore, Bosne i Hercegovine i Republike Severne Makedonije.\n-Nakon svih ovih godina projekat danas broji 70 obučenih, sertifikovanih mentora iz 16 razvojnih agencija i više od 2000 zadovoljnih korisnika. Naše analize su pokazale da je u svim tim kompanijama za poslednjih 14 godina mentoring doprineo povećanju broja zaposlenih za 10%, povećanju ukupnih prihoda za više od 15%, a nakon evaluacije svih korisnika 98% je onih koji se izjašnjavaju da bi ovu uslugu koristili ponovo. Projekat je prilično razvijen, ali moramo stalno da radimo na promociji dobrih rezultata i dobre prakse i to od strane kompanija koje su kroz ovaj projekat imale na raspolaganju 25 sati besplatnog mentoringa za startup-ove ili 50 sati za zrela preduzeća. Na taj način ćemo zainteresovati i neka nova preduzeća da se prijave, a samo u ovoj godini iz programa RAS-a i Programa standardizovanog seta usluga, Ministarstva privrede imaćemo više od 400 novih korisnika – izjavila je Ana Žegarac, direktor sektora za međunarodnu saradnju Razvojne agencije Srbije.\nUručenje priznanja i dvodnevni skup mentora deo je projekta „Uspostavljanje i promocija mentoring usluge za MMSPP u zemljama zapadnog Balkana“, koji Razvojna agencija Srbije razvija već više od 12 godina sa Japanskom agencijom za međunarodnu saradnju (JICA), uz podršku Ministarstva privrede Republike Srbije. Ovom prilikom dodeljeni su sertifikati i za 14 novih mentora koji su obučeni u ovoj godini.


CBCG, Foto: Www.cb-cg.org\n04.10.2011. 08:45h Ažurirano: 04.10.2011. 08:45h\nCentralna banka Crne Gore (CBCG) ocijenila je da se što prije mora obezbijediti uravnoteženost prihoda i rashoda državnog budžeta, a kao potencijalnu rezervu u slučaju da se oni ne ostvaruju u skladu sa planom preporučuje Vladi malo povećanje stope poreza na dodatu vrijednost (PDV)\n"Crna Gora ima nisku stopu PDV-a i njeno malo povećanje ne bi imalo veće negativne posljedice", istakao je CBCG u preporukama Vladi za ekonomsku politiku u 2012. godini u dijelu koji se odnosi na fiskalnu politiku, a u koje su “Vijesti” imale uvid.\nCBCG je naglasio da je fiskalna stabilnost preduslov opšte ekonomske stabilnosti i dugoročnog ekonomskog rasta, zbog čega je potrebno u domenu fiskalne politike obezbijediti da se javna potrošnja prilagodi objektivnim mogućnostima.\nIstiču da se u 2012. godini mora ići sa još rigidnijim fiskalnim mjerama uprkos tome što su izdaci tekuće javne potrošnje pod dejstvom opštih mjera štednje smanjeni.\nUkoliko se želi brži ekonomski razvoj i poboljšanje životnog standarda građana, a bez dodatnog zaduživanja, javna potrošnja se, kako ocjenjuje CBCG, mora prilagoditi poreskom kapacitetu privrede i stanovništva.\nDalje, CBCG ističe da je u cilju obezbjeđenja dugoročne fiskalne održivosti neophodno razmotriti i usvajanje zakona o fiskalnoj odgovornosti kojima bi se uvela fiskalna pravila, a koji je u pojedinim zemljama ustavna kategorija.


"Ljubav se rađa u očima" - foto konkurs | Perfect Vision\nHome/Posts/Akcije, Obaveštenja/„Ljubav se rađa u očima“ – foto konkurs\nKažu da je ljubav jedina stvar u životu koju ne treba objašnjavati ni tražiti joj razlog. Kao i prethodnih, i ove godine Vas pozivamo da fotografijom pokažete šta ljubav predstavlja za Vas i svojom kreativnošću osvojite neku od nagrada:\nBesplatan oftalmološki pregled\nOvogodišnja tema foto konkursa je „Ljubav se rađa u očima“. Fotografijom možete da iskažete ljubav, bilo da je to ljubav prema prijatelju, partneru, porodici, prirodi i slično.\nPravila su jednostavna. Fotografije nam šaljite u inbox naše Facebook stranice. Konkurs traje do 15.02.2017. a po završetku konkursa, žiri koji se sastoji iz članova našeg tima će odabrati dve najlepše fotografije koje će biti objavljene na našoj Facebook stranici 16.02.2017.\nPozivamo sve one koji vole da iz kolekcije svojih najlepših uspomena odaberu omiljenu fotografiju, podele je sa nama i osvoje jednu od dve nagrade.\n2017-02-09T20:34:38+01:009 februara, 2017|Akcije, Obaveštenja|0 Comments


vakuum torba filma\nVakuum torba Film, Film koji pakuje namirnice da usisam\nNavakuum torba filmaje vrsta kopomilera filma, koja ima velike čvrstoće i visokog elongation. To je neka vrsta pomoćni materijal za leиenje formiranje kompozitnih komponenti. Njegova funkcija je da formiraju vakum sistem, a mogu biti direktno kontakt smole, uglavnom koristi za kompozitne materijale na sobnoj temperaturi oblikovanje, vakum vodič i pre sažimanja, u širokoj upotrebi u avijaciji, vetar energije, industrija brodogradnje i tenk gipsanih ukrasa.\nVakuum koji pakuje namirnice filma može da obezbedi dobra pokrivenost, a u upotrebi temperaturu. Vakuum torba film je najviše sloj Vakumirani sistem, i vakuum torba film je natopljena komponenta prazninu i Razni obraditi pomoćni materijali za u vakuum sistem.\nVakuum torba film obično napravljen je od najlona -6 ili najlon-66 udarac oblikovanje ili plastika kalupovanje, debljine 65 m, 50 m, elongation u vakuum torba od ne manje od 400%. Njen skladištenja period je generalno jednu godinu. Vakuum torba za vakuum torba film film ovog materijala je oko 400 DEG C se obično sastoji od fluora gumena ili Silikonska guma pokret koji se može koristiti više puta.\nSa tim ventilatorom vlat raste tržište za vakuum asistirao materijalne potražnje, lider na polju kineske vakuumske pomoćni materijali za Shanghai ogranak grupe uspešno je pokrenula poseban Blejd vakuumske uz pomoć TOPBEST serije vakuum torba film, to je neka vrsta poliamid kopomilera filma, širine do 14 m, Zateznu cvrstinu prečnik: andgt; 35MPA na weft visine i snage. : andgt; 40MPA, radijalni elongation: andgt; 300%, stopa weft elongation: andgt; 350%. Na debljinu 65 m, 50 m, velike čvrstoće, elongation, ima dobra mehanička svojstva, vakuum za leиenje za pomoćni vakuum.\nPar: Seal kampericu vodootporan i zvučne pojacanje\nSledeći: Kuhinja i kupatilo vodootporni implementaciju procesa


16. - 18. July, 2012Duration: 3 daysqSTC BeogradPrice: 750,00 €*\nKome je namenjen kurs? Ovaj kurs je namenjen IT menadžerima i stručnjacima koji su uključeni u strategiju, dizajn, implementaciju i pružanje poslovnih IT usluga i za šta je potreban uvid u najbolju praksu upravljanja IT uslugama. Kurs se zasniva na smernicama najnovije, najbolje upravljačke prakse na osnovi ITIL-a v.3 (izdanje 2011). Sastavljen je iz teorijskog dela i praktičnih zadataka.\nKurs pruža IT menadžerima i stručnjacima mogućnost da steknu znanja o ključnim konceptima, principima, procesima i funkcijama koje omogućavaju uspešno upravljanje IT uslugama. Polaznicima daje uvid u integrisano okruženje upravljanja IT uslugama, i kako ono može biti prihvaćeno i prilagođeno okvirima njihovih organizacija.Sadržaj kursa u potpunosti podržava pripremu za ispit ITIL Foundation Certficate (Osnovni certifikat za upravljanje IT uslugama).\nOsnovu kursa predstavljaju sledeće OGC ITIL knjige:• Strategija usluga • Projektovanje usluga • Prelazak sa projektovanja na implementaciju usluga • Funkcionisanje usluga • Kontinuirano unapređivanje usluga Obuhvaćene su teme: uvod u upravljanje uslugama, životni ciklus usluge, ključni principi i modeli ITSM-a, stalno poboljšavanje usluga, 22 procesa i 4 funkcije, ITSM alati.\nV. Zorc ima 27 godina radnog iskustva u oblasti IT-ja koje je stekao delom u Velikoj Britaniji, delom u Sloveniji, gde je imao prilike da radi u skladu sa ITIL najboljom praksom i njenom primenom na više nivoa u različitim organizacijama.\nV. Zorc je aktivan član itSMF. Vodio je projektni tim za razvoj slovenačkog ITIL v.2 rečnika i trenutno radi u timu za finalizaciju ITIL v.3 terminološkog rečnika. V. Zorc je, takođe, prvi dao inicijativu i odigrao aktivnu ulogu u razvoju i recenziji srpskog ITIL v.2 rečnika i prevoda ITIL v.2 udžbenika na srpski jezik.\nEarly Bird Registration: 29.06.2012\nRegistration deadline: 09.07.2012\n16. - 18. July, 2012


"Čovječanstvo ima 12 godina do katastrofe" | MTELBA\nPosljednje tri godine su najtoplije otkako postoji mjerenje, a koncentracije gasova staklene bašte u atmosferi rastu i dalje.\nPRIJETI ŽIVA SA ARKTIKA\nIstovremeno, prava globalna drama moguća je na Arktiku.\nPoznato je da bi otapanje vječitog leda oslobodilo gasove staklene bašte. Ali, naučnici upozoravaju da bi se mogla pojaviti i enormna količina žive - snažnog neurotoksina, koji predstavlja ozbiljnu prijetnju po ljudsko zdravlje.\nOko 20 miliona litara žive, što je eakvivalent za 50 olimpijskih bazena, nalazi se u vječitom ledu na Arktiku, navode naučnici u časopisu "Geofizikal riserč leters".\nTo je dvostruko veća količina žive od one koja se trenutno nalazi u okeanima, atmosferi i tlu.\nAko se led i dalje bude otapao, u budućnosti će dio te žive biti oslobođen u životnu sredinu, sa nepoznatim uticajem na ljude i hranu, ističu stručnjaci.\nEVROPI PRIJETE VELIKE POPLAVE\nU Evropi je posebno izražena opasnost od poplava, kao posljedice globalnog zagrijavanja.\nPoplave će postati sve češće, čak i ako svijet uspije da rast temperature ograniči na 1,5 stepeni Celzijusovih, smatraju klimatolozi.\nAutori naučne studije kao najoptimističniji scenario predviđaju da će se šteta izazvana izlivanjem rijeka u Evropi udvostručiti, te iznositi približno 15 milijarda evra po godini.\nTom katastrofom biće pogođeno 650.000 ljudi godišnje.\nPrema najgorem scenariju, koji predviđa porast temperature za tri stepena Celzijusova, šteta će biti 145 odsto veća, odnosno 17 milijarda evra za godinu i pogađaće 780.000 stanovnika


Prepoznajete li je? Ovo je naslovnica nekadašnjeg jugoslovenskog lista za mlade - BIGportal.ba\nPrepoznajete li je? Ovo je naslovnica nekadašnjeg jugoslovenskog lista za mlade\n28 Aprila, 2020 28 Aprila, 2020 0325\n“Živela sam u zemlji u kojoj mi je glavni urednik posebno poželeo – radosno detinjstvo”, istakla je glumica.\nSvašta se nadje u policijskom času…\nE sad, ako postoji još neko ko može da se pohvali naslovnom stranom jugoslovenskog lista za mlade KEKEC, svaka čast 💁♀♥ pic.twitter.com/gQoxEXTYxn\n— Bojana Maljević (@BojanaMaljevic) April 25, 2020\nDanas, u karantinu, bavimo se aktivnostima za koje ranije nismo nalazili vreme. Jedna od tih je “kopanje” po starim uspomenama – predmetima, fotografijama, ili, kao što je to slučaj sa Bojanom Maljević, starim novinama i magazinima.\nNaime, glumica je pronašla naslovnu stranu sa njenim likom u nekadašnjem jugoslovenskom listu za mlade ‘Kekec’. Na njoj vidimo devojčicu Bojanu iz 1987. godine.\n“Svašta se nađe u policijskom času. E sad, ako postoji još neko ko može da se pohvali naslovnom stranom jugoslovenskog lista za mlade “Kekec”, svaka čast”, napisala je Bojana na svom profilu na Tviteru.\nNjena objava je naišla na lavinu komentara, a glumica je i ovo dodala:\n“Živela sam u zemlji u kojoj mi je glavni urednik poželeo, posebno, radosno detinjstvo.\nPravo osvježenje za ove tople dane: Rolat sa jagodama i slatkom pavlakom\nOskarovka u kućnoj haljini i martinijem u ruci postala hit na internetu\nKarleuša je sa PRESKUPOM ogrlicom uparila naočare od 1.500 dinara\nGatuzo kandidat za naslednika Pirla


Predsednik Partizana imao sastanak sa navijačima - Sportska centrala\nPredsednik Partizana imao sastanak sa navijačima\n5 nov 2021. 14:30\nPredsednik košarkaškog kluba Partizan Ostoja Mijailović je u kući Partizana primio predstavnike svih navijačkih grupa Partizana. On je sa njima otvoreno razgovarao i razjasnio sve nesporazume, a i postignut je dogovor o daljim koracima, navodi se na sajtu košarkaškog kluba.\n–Razgovarali smo otvoreno i postigli dogovor. Svi smo ovde zbog Partizana i svi k’o jedan treba da radimo u interesu Partizana. Šum koji je nastao u komunikaciji je otklonjen, navijači su pokazali razumevanje za ograničenost kapaciteta dvorane, baš kao što je i klub iskazao razumevanje za solidarnost koju su navijači iskazali sa onima koji nisu mogli da uđu u dvoranu. To je iza nas i nastavljamo dalje sa željom da Partizan dovedemo do visina kojima stremimo, a to je povratak i stalno učešće u Evroligi , rekao je Mijailović i dodao:\n-Želim još jednom da se zahvalim svima na ogromnoj energiji i ljubavi prema našem timu i treneru koje su pokazali u sredu i na svakoj utakmici do sada. Želim i da se zahvalim svetskom šampionu, Roju Džonsu na poseti i lepim rečima upućenim posle utakmice. Već sutra nas očekuje važna utakmica i okrećemo se kako njoj, tako i izazovima koji očekuju naš klub u narednom periodu.


POTVRĐENA OPTUŽNICA ZA ORGANIZOVANI KRIMINAL Oštetili hotel za više od 9 miliona KM - Srpskainfo\nKantonalni sud Tuzla potvrdio optužnicu protiv pet lica koja su kao organizatori i članovi grupe za organizovani kriminal prouzrokovali štetu privrednom društvu hotel “Tuzla” iz Tuzle u iznosu većem od devet miliona KM.\nU optužnici Tužilaštva Tuzlanskog kantona navedeno je da su Pogačar i Sarajlić kao organizatori grupe, te drugi pomenuti članovi grupe koji su im pomagali u činjenju ovih krivičnih djela prouzrokovali štetu privrednom društvu Hotel “Tuzla” iz Tuzle u iznosu većem od devet miliona KM.\nSTANIVUKOVIĆ NAKON POVRATKA IZ CRNE GORE "Čast je postati posljednji čovjek kojeg je Milov režim priveo i deportovao"\nSTANIVUKOVIĆ PROTJERAN "Zabranjen mi je ulazak u Crnu Goru u narednih godinu dana" (VIDEO)


Qibla pravac za Nikšić | Pronađi Qibla iz Online Mapa - Kaaba Pravac\nQibla Finder Countries Montenegro Nikšić Nikšić\nQibla pravac za Nikšić\nAko želite da nađete pravac Qibla grada Nikšić preko kompasa, koristite Qibla ugao koji vam je ponuđen iznad. Nađite ugao qibla pomeranjem u smeru kazaljke na satu dok igla kompasa pokazuje sever (N). Sada možete da izvedete svoju molitvu u smeru koji pokazuje qibla ugao.


Svojim merama Vlada će olakšati život gradjana ...Gledam ove račune za komunalije, i uopšte nisam siguran za koliko su nas ’’ olakšali ’’ ...\nPošto je poskupelo sve što je moglo da poskupi, Vlada je uspela da uspostavi kontrolu nad cenama...a kako obećavaju ...cene se neće značajnije menjati, sve do novog poskupljenja ...\nInače ...Premijer je obećao povećanje plata i penzija za 5 % ... mislim se nešto ... ako je to Premijer obećao ... onda će biti sto posto ...\nProdužili smo rok za prodaju Telekoma, spremni smo da dozvolimo da zadrže VIP mobilnog operatera, pristajemo na plaćanje u više rata, moguć je i razgovor o nižoj ceni od tražene ... ali za sada Austrijanci čekaju da poboljšamo ponudu ...i konačno kažemo ...’’ daj šta daš ’’ ...\nČitam onda dalje ....kako će poznata folk pevačica optužena za nezakonito prisvajanje 2,3 mil. evra morati da plati kaznu od 1,5 mil. evra, a čeka je i osam meseci u kućnom zatvoru ... Gledam ove cifre pa se nešto mislim ... ako je za utehu ...bar nije poslovala sa gubitkom ... još samo da nas obaveste, koliko će joj se plaćati zatvorski dan ...\nDeset službenica Novosadske skupštine je iz gradske kase potrošilo 370.000 din. na ’’ vizuelne pripreme za javni nastup ’’ ...Gradski funkcioneri tvrde da oni za sada ne koriste usluge nijednog salona ... već za ulepšavanje stvarnosti ...šminkanje ostvarenog , i šišanje naivnih ...koriste isključivo prirodni talenat ...\nKandidat za predsednika KKS Dragan Djilas je obećao da će probuditi košarkaške centre ...O ostalim igračima za sada se nije izjasnio ...\nI upamtite ...Ako ste ljubitelj ’’ nameštaja ’’, obavezno posetite ’’ Špricer fest ’’ ...jer ako je u vinu istina, onda je treba prihvatiti...kakva god da je ...\nS7306097.JPG / 1810.33 / KB image/jpeg\nS7306165.JPG / 1802.05 / KB image/jpeg\nst.jepan 11:52 14.04.2011\nOpet mi osvežiste svežnjikavi dan,\nParadoksalno, što nam je gore, to vaše sve bolje.\nVoja Radovanović 12:21 14.04.2011\nHvala st.jepane na pozitivnom komentaru...Drago mi je ako sam Vas bar malo oraspoložio svojim pisanjem...nažalost, naša je stvarnost takva da postaje neiscrpan rudnik za neku vrstu crnog humora...ali to je neki moj način da iskažem kritiku postojećeg stanja...\nPozz i prijatan dan ti želi...( ubuduće bez persiranja...ipak se na neki način družimo...a mislim da ćemo se prijatnije osećati )...\nmecabg 12:17 14.04.2011\nCene su sad stabilne\nVlada je sigurna... u to\nVoja Radovanović 12:39 14.04.2011\nRe: Stabilnost cena\nOva prva slika mi je jasna...( da smo na klizavom terenu )...ali ova druga je nešto sitna...( ne vidim ko tu vodi kolo )...pozz meče i prijatan dan ti želim...\nMilan Novković 12:19 14.04.2011\nJa kad čitam...\n...cene se neće značajnije menjati, sve do novog poskupljenja...\n...naslove gore-desno na stranici, kako dođem na blog (BIZ sekcija), ponekad mislim da se novinar zeza.\nNadrealno "štivo" samo ti naslovi !\nA vlada - ko neka neprosvećena i neopuštena verzija Forest Gump-a bez dobrih namera: nikako da se zapitaju zašto, u stvari, trče i da li prava ljubav stvarno postoji\nmecabg 12:22 14.04.2011\nRe: Ja kad čitam...\nSigurna sam da neka ljubav postoji, ali... prema čemu??\nantioksidant 12:25 14.04.2011\npa dobro, očekivano je- ti naslovi i jesu kombinacija savršenog novinarstva sa još savršenijom ekonomsko-političkom situacijom u srbiji\nVoja Radovanović 12:46 14.04.2011\ndobro...nisu baš svi naslovi tačni...malo i ja dodam ono što su hteli a nisu smeli da kažu...\nSvidja mi se ovo poredjenje sa Forestom... ...ali on je na kraju filma postao milioner ( valjda su i oni )...ali njihov film još treje...hoću reći...dokle god umesto da vlast služi da bi smo mi ostvarili naše ciljeve, mi služimo da bi oni ostvarili svoje ciljeve...teško da će se nešto promeniti...\nPozz Milane i prijatan dan ti želim...\nVoja Radovanović 12:48 14.04.2011\nLjubav je večna inspiracija...a oni su tako nadahnuti...\nVoja Radovanović 12:49 14.04.2011\nDobitnička kombinacija...pozz antioksidant i prijatan dan ti želim...\nMilan Novković 13:59 14.04.2011\nkombinacija savršenog novinarstva sa još savršenijom ekonomsko-političkom situacijom u srbiji\nEvo upravo pogledah: "Kazna za sušenje veša 5.000 dinara"\nMožda je i ovo rešenje za budžetski deficit - dobra razrađena politika kažnjavanja\nPa, ako se Voja ne ljuti:\n"Dinkić: Ni ja nisam nadčovek"\n"Bugarin: Statistički nam je bolje"\n"Dulić: Biću ortoped po zakonu"\nVoja Radovanović 15:24 14.04.2011\nHe... ...i meni su ovi naslovi privukli pažnju...\n- Nema više guranja stvari pod tepih...osim vlasnika, i terase će ostati bez gaća...\n- Da je Dinkić nadčovek...ko zna kako bi završio onaj bačeni kamen u Novom Sadu ...\n- Statistički nam je bolje...realno ...koga briga za statistiku...\n- I t.d...i t.d....\nsesili 12:32 14.04.2011\nRazblažena istina! Kako kažeš da je učinak predsednika polovičan? Pa emir+Kusturica, to mu dodje 100% Folk pevačica kojoj se ne divim za pevanje, zna računicu i za to joj se divim. A premijer je povećao ČAK 5,5% plate i pencije. Volela bih da su uz to dali i tačan procenat inflacije.\nVoja Radovanović 12:54 14.04.2011\nEmir+Kusturica= Podzemlje...( mislim na film )...pevačica fino razmišlja...bolje jedna narukvica na nozi...nego dve na rukama... ...a za ovo 0,5 nisam čuo...baš sam se najedio što mi je tako značajan procenat promakao...trudiću se da mi se to više ne desi...\nabrasax 20:43 14.04.2011\nbolje jedna narukvica na nozi...nego dve na rukama..\nVojo, ako ti ne smeta, ja bih ovo pridodala u svoju kolekciju narodnih mudrosti\nVoja Radovanović 21:01 14.04.2011\nNaravno...sve što napišem delim sa svojim čitaocima...Pozz abrasax i prijatno veče ti želim...\nabrasax 21:29 14.04.2011\nNaravno...sve što napišem delim sa svojim čitaocima.\nMa vidim ja odmah gde se deli... Hvala ti, Vojo, na tome i prijatno veče i tebi!\nVoja Radovanović 22:10 14.04.2011\nmiloradkakmar 12:32 14.04.2011\nVojo , znaš li šta znači 0,5 !? Jeste da za to ne možeš ništa da kupiš ,ali...\nMoraš da budeš precizan.\nVoja Radovanović 12:57 14.04.2011\nPriznajem grešku...a možda će se to još promeniti...daleko je maj...\nmariopan 13:22 14.04.2011\nPa kakve li su bile? Za toliko para mogle su da se maskiraju i u "poštene" službenice? Nek im vrate pare, kamuflaža nije uspela!\nVoja Radovanović 13:53 14.04.2011\nPitali frizera...ali rekao da je to poslovna tajna...\nreanimator 14:22 14.04.2011\nNegooo..za šta su karte?\nmlekac 14:26 14.04.2011\nE, jednom ja da kukam kako me Re pretekao! A taman htedoh da pitam Voju kaki je pogled sa visine?\nVoja Radovanović 15:14 14.04.2011\nAha...vidim da si uveličao sliku...\nUlaznica je 100 dinara...za penzionere,djake i trudnice jeftinije...ali nisam ispunjavao te uslove...\nVoja Radovanović 15:19 14.04.2011\nBio sam u nedelju...pogled je fantastičan...Imao sam tu nesreću da nisu puštali stepenicama, nego sam morao liftom... inače lift se i ne oseća da radi ( kako prilikom penjanja,tako i silaska )....jedino ne možeš da sidješ dok se u podnožju ne napuni lift i krene na gore...Postaviću u narednim blogovima još neku sliku koju sam na vrhu napravio...\nmecabg 19:15 14.04.2011\nVoja Radovanović 19:59 14.04.2011\nfantomatsicna 21:51 14.04.2011\nčekaju da poboljšamo ponudu ...i konačno kažemo ...’’ daj šta daš ’’ ...\npa stici ce i dotle..kod nas sindikati nisu jaki kao u Austriji, gde su kad se prodavao njihov Telekom masovno izasli na ulicu a moto im je bio:"Ne dirajte nam Telekom i Postu"\nmecabg 21:56 14.04.2011\nZato oni kupuju, i zato mi prodajemo\nVoja Radovanović 22:12 14.04.2011\nKod nas na svakog radnika ide jedan sindikad...a kako je krenulo sa otpuštanjima...moguće da će ih uskoro biti i više od radnika...\nVoja Radovanović 22:14 14.04.2011\nNije nego zato što oni imaju pare a mi nemamo...a kad ih dobijemo odmah potrošimo...pa opet nemamo...\nwukadin 08:23 15.04.2011\nSrčem i ja kaficu\nSamo što mi je zanimljivije šta ima u svetu, nego šta ima u nas (hoće to nas patriJote, biće da smo mi veći kosmopoliti od drugosrbijanaca ).\nThe U.S. State Department accuses Saudi Arabia of helping the Bahrain government's efforts to suppress protests that have taken place there in recent weeks.\nPromeniš dve-tri reči, i vidi se nečije licemerje.\nPozdrav Blogovom Kolcu\nEto tako, ako nije prikladno, što ono kažu, bolje tražiti oproštaj, nego dopuštenje\np.s. Ovo iz drugog puta, prvi put nestade struje...\nVoja Radovanović 12:44 15.04.2011\nRe: Srčem i ja kaficu\nVerovatno si u pravu ...samo pojma nemam šta si napisao ...jer sam duduk za engleski...i da nije Mančestera i Arsenala, ni te dve reči ne bih znao\nPozz wukadine i prijatan dan ti želim...


Izveštaj sa DDOR BG CAR SHOW & MOTOPASSION 2014 - GARAŽA\nIako je prvi dan sajma najznačajniji zbog otvaranja i svečanih premijera, mnogi zanimljivi događaji se dešavaju i narednih dana. Mi ćemo se svakako potruditi da ispratimo sva značajnija dešavanja do zatvaranja sajma, a prethodnih dana smo takođe zabeležili nekoliko zanimljivih događaja. Uz pregled ovih dešavanja dopunićemo i prethodni izveštaj, jer nismo sve prikazali u izveštaju sa otvaranja manifestacije.\nU subotu, već od 09 časova smo bili ispred Upravne zgrade Beogradskog sajma gde su polako počeli da se okupljaju oldtajmeri. U pitanju je Međunarodna smotra i parada oldtajmera „Memorijal princa Tomislava Karađorđevića“ u organizaciji AMK Diplomat Classic, koja se tradicionalno održava svake godine tokom sajma automobila.\nVlasnici su se družili i pomagali jedni drugima, a ljubitelji oldtajmera i ostali prolaznici koji su se uputili na sajam automobila, zagledali su detaljno ove automobile koji su po godinama starosti odavno u penziji, ali su svi i dalje u voznom stanju, čak je većina i registrovana tako da se povremeno mogu i sresti na putevima.\nU prethodnom izveštaju smo preskočili oldtajmere prikazane u hali 3A Beogradskog sajma, ali ih naravno nećemo zaboraviti. Nakon što posetioci prođu halu 3 u kojoj je smešten sajam motocikala i prateće opreme, imaće priliku da vide izuzetnu kolekciju oldtajmera. Prateći sajmove automobila godinama unazad, možemo reći da su ovaj put oldtajmeri jako lepo smešteni i sigurno će ih videti skoro svi posetioci sajma.\nIako smo se najviše bavili automobilima, ne možemo izostaviti i sajam motocikala, pod nazivom „Motopassion“ koji se tradicionalno održava u istom periodu kada i sajam automobila. U hali 3 posetioci imaju priliku da vide na jednom mestu veliki broj motocikala kao i ponudu moto opreme, a izlagači su za kupce pripremili popuste i razne pogodnosti.\nPored motocikala, na dva štanda su izloženi i bicikli. Posebnu pažnju privlače Avantgarde bicikli, koji pre svega privlače svojim dizajnom, ali i drugačijim konceptom.\nDrugog dana sajma, od 12 do 13 časova održan je skup članova organizacije vlasnika motora Harley Davidson, „Harley Owner Group“ ispred hale 3, a mi smo zabeležili druženje članova ove organizacije, kao i ljubitelja ove marke, na štandu Harley Davidsona.\nU isto vreme je teško biti na dva mesta, ali uspevamo nekako. Takođe, od 12 časova, na štandu NIS-a posetioci su imali prilike da se pozdrave i slikaju sa našim automobilskim asom, Dušanom Borkovićem. Najmlađi su imali svoju zanimaciju, a možda neki od njih postane šampion, poput Dušana.\nU kratkom razgovoru sa Dušanom saznali smo da su pripreme za početak WTCC šampionata pri kraju i da će automobil uskoro biti završen, ali je otežavajuća okolnost što neće biti puno vremena za testiranje. Poželeli smo Dušanu da ga zaobiđu tehnički problemi koji su česti u auto-moto sportu i da mu prva sezona u WTCC šampionatu bude vrlo uspešna.\nKao i svake godine, NAVAK ima svoj test poligon na sajmu. Posetioci koji se prijave (potrebna lična karta i važeća vozačka dozvola) imaju priliku da urade mali test kočenja na specijalnoj podlozi, a 100 najboljih će biti nagrađeni intezivnim treningom bezbedne vožnje na NAVAK-u. Pogledajte kako izgleda zadatak koji je postavljen za učesnike.\nIako na ovogodišnjem sajmu nemamo priliku da vidimo ponudu privrednih vozila, na otvorenom prostoru ispred hale 1 Opel je izložio svoje modele. Pored se mogu videti i kamperi, kao i kamp prikolice za koje ne vlada veliko interesovanje.\nJedna od atrakcija ovogodišnjeg sajma automobila je i prototip autobusa IK112 le koji je napravljen na osnovu saradnje Ikarbusa i Mercedesa. Posebno je bio interesantan đacima koji su grupno ulazili i zagledali autobus kako unutra, tako i spolja.\nNa štandovima koji nude usluge, delove i opremu za auto i moto opremu, može se videti mnogo toga, a naftne kompanije su se posebno potrudile da imaju što atraktivnije štandove.\nNIS je na svom velikom štandu ugostio i partnera „Super Karticu“, a drugog dana postavljen je igrački simulator. Vrlo zanimljiv eksponat je formula „DMB“ koja nažalost nikad nije proizvedena.\nJoš jedna formula je izložena na štandu u hali 4, a u pitanju je Drumska Strela tj. Road Arrow. Drumska strela predstavlja prvi Formula Student tim koji je formiran u Srbiji, ispred Univerziteta u Beogradu i jedini koji se trenutno takmiči na svetskim Formula Student (FS) takmičenjima.\nRafinerija ulja Modriča je na svom štandu izložila BMW 320si S2000 WTCC sa kojim će se Milovan Vesnić u sezoni 2014 takmičiti u Evropskom kupu turističkih automobila (ETCC).\nJedan od štandova je zauzeo i OPCS (Opel Club Serbia) na kojem ljubitelji ove marke mogu dobiti sve informacije o klubu, aktivnostima kojima se bave, kao i o pogodnostima koje klub obezbeđuje za svoje članove.\nNakon obilasaka ostalih hala, vraćamo se ponovo u dve glavne hale u kojima su izloženi automobili da napravimo još jedan krug i pokažemo šta sve nudi ovogodišnji BG CAR SHOW kada je u pitanju ponuda novih automobila.\nDrugog dana sajma štand FIAT-a je bio u centru pažnje posetilaca jer je održana prezentacija modela Punto koji je na sajamskom popustu. Cena za osnovni model 1.2 69KS opremljen klima i radio cd/mp3 uređajem, u metalik boji, iznosi 8.950 eura. Pogledajte deo prezentacije koja je zabavila celu halu 4.\nEvo šta se još može videti u delu hale 4 na kojem su svoje modele predstavili Alfa Romeo, Jeep, Lancia i FIAT. Alfa sa modelima MiTO i Giulietta uzela je skromno učešće na ovogodišnjem sajmu automobila. Jeep se predstavio sa tri modela, Compass, Wrangler i Grand Cherokee.\nLancia je takođe predstavila tri modela, limuzinu Thema, kao i modele C i B segmenta, Delta i Ypsilon. Odmah do Lancie su postavljeni modeli FIAT-a, predstavnik SUV segmenta Freemont, zatim Doblo, Panda i model 500.\nU prethodnom izveštaju sa otvaranja, videli ste slike atraktivnog 500L Trekking i standardnog 500L, za kojim vlada najveće interesovanje. Pored njih, kao da se sakrio 500L Living, produžena verzija modela 500L. U tamno zelenoj boji uklopio se u deo hale koji je slabije osvetljen, tako da je gotovo neprimetan pored žutog 500L u Trekking opremi.\nPrekoputa tri brata sa oznakom 500L je parkiran Volvo, a pored već prikazanih modela XC60 i S60, možete videti i atraktivni V40 Cross Country, kao i limuzinu visoke klase, S80 odmah do njega.\nUz Volvo su se našli Jaguar i Infiniti čije smo modele predstavljene na sajmu već prikazali u izveštaju sa otvaranja, ali smo preskočili modele Range Rover Evoque i Land Rover Discovery, koji su takođe predstavljeni, kao i Range Rover Sport.\nFordove modele smo već predstavili, pa se sa štanda Grand Motorsa selimo u drugi deo hale gde nas čekaju štandovi Mazde, Opela i KIA-e. Na Mazdinom štandu vas, pored već prikazane „trojke“ u verziji sa 4 i 5 vrata, čekaju već poznati modeli CX-5, Mazda 6, kao i modeli sa oznakom 5 i 2.\nNa štandu Opela posetioci mogu videti gotovo sve modele iz ponude ovog nemačkog proizvođača, a posebno izdvajamo novu Merivu, Corsu sa pogonom na TNG i uvek atraktivne modele Adam, Insignia i Mokka. Možete videti i Astru Classic koja se nudi po ceni od 10.600 eura.\nModel KIA pro_ceed GT smo već predstavili, a pored njega posetioci mogu videti i ostale modele iz ponude: ceed, Rio, Sportage, Optima i druge.\nU najvećoj hali posetioce očekuju Mercedes, Audi i BMW, pa ćemo se sada malo posvetiti onome što nude ova tri direktna konkurenta u premium segmentu. O premijerama na štandu Mercedesa smo već pisali, a pored nove C klase i modela CLA, na štandu Mercedesa posetioci mogu videti i mnoge druge modele, predstavnike gotovo svih klasa koje Mercedes nudi na tržištu Srbije. Mi smo drugog dana imali priliku i da zavirimo ispod haube, kao i u unutrašnjost nekih modela.\nNa drugom kraju hale 1 Audi je zauzeo prvi štand i prikazao gotovo sve modele iz ponude. Najviše pažnje privlači novi TTS Coupe, ali tu su i redom A3, A4, A6 i A8, kao i Q3 i Q5 i još poneki model. TTS ostavlja odličan utisak uživo, pogotovo enterijer.\nBMW je kao glavnu atrakciju prikazao seriju 4 kabriolet u fantastičnoj, plavoj boji. Tu su i modeli iz ostalih serija, kao i novi X5 za ljubitelje SUV segmenta. Dva MINI-ja u pozadini su takođe atrakcija, pogotovo Cooper S.\nPored štanda BMW-a, sa jedne strane se smestio Hyundai, a sa druge Subaru. Hyundai je na sajmu predstavio novi i10 i redizajnirani i20, o čemu smo već pisali. Pored ova dva modela, posetioci mogu videti i mnoge druge modele, a posebno su interesatni modeli koji su na popustu. Hyundai je uveo nove pakete opreme kako bi dodatno snizio cenu određenih modela.\nSubaru se predstavio sa relativno skromnom ponudom, ali je izložen atraktivni BRZ, kao i XV koji se nudi po sniženoj ceni tokom trajanja sajma.\nJoš tri japanska proizvođača našla su se u donjem delu hale 1, a to su Honda, Suzuki i Nissan.\nNa štandu Honde je premijerno prikazan Civic Tourer, karavan verzija Hondinog predstavnika C segementa. Više pažnje od ovog modela privlače super hostese koje ulepšavaju štand Honde i uveseljavaju posetioce. Od prikazanih modela tu je kompletna ponuda, Civic u standard i Black Editon izdanju, CRV takođe u oba izdanja, od toga jedan sa novim 1.6 i-DTEC motorom, zatim Jazz i Accord koji se nudi po veoma povoljnoj ceni.\nDo Honde je smešten štand Suzukija, na kojem se mogu videti 3 modela u različitim paketima opreme, a kupce najviše interesuje novi model, SX4 S-Cross. Sa cenom od samo 12.990e za osnovni model, tokom trajanja sajma, vrlo je privlačan potencijalnim kupcima ovog segmenta.\nDa je Nissan predstavio novi Qashqai već smo pisali, a pored ovog modela na štandu Nissan-a posetioci mogu videti modele Juke, Murano i Note.\nIzmeđu japanaca u hali 1 smestio se Peugeot sa modelom 308, koji je na salonu u Ženevi proglašen za Evropski automobil godine, po izboru novinara. Pored njega se može videti atraktivni 208 GTI, ali i mnogi drugi aktuelni modeli.\nJoš jedan francuski proizvođač se predstavio u hali 1, ali u gornjem delu. U pitanju je Renault, koji je svoju ponudu bazirao na modelu Megane, u više različitih verzija. Tu su i modeli Clio i Scenic, kao i Captur.\nRumunski proizvođač DACIA je predstavio svoju standardnu ponudu, sa sajamskom akcijom „LIFE Special Edition“ koja uključuje poseban paket za osnovne modele, dodatnu opremeu u vidu radio cd/mp3 uređaja i svetla za maglu.\nOd japanskih proizvođača ostala je samo Toyota, koja se predstavila sa modelom GT86 koji smo videli premijerno prošle godine, zatim Auris u karavan verziji, ali i hibridnom verzijom novog modela, kao i modelima Yaris, Corolla, Avensis, RAV4 i Land Cruiser. Toyota je za posetioce štanda organizovala zanimljivu igru, za sve one koji koriste facebook.\nSa druge strane gornjeg dela hale su se predstavili VW, Seat i Škoda.\nNajviše ima da prikaže Škoda, sa novim modelom, Rapid Spaceback, redizajniranim model Yeti i najsnažnijom verzijom modela Octavia, vRS. Rapid i Octaviu smo već predstavili i prvom izveštaju.\nSeat bez posebnih novosti, a najveća atrakcija je model Leon FR koji smo videli na prošlogodišnjem sajmu u Novom Sadu.\nO rođendanu Golfa smo već pisali i to je razlog zašto je VW postavio čak tri Golfa na svoj štand, a svakako najatraktivniji je model GTI. Tu su i modeli Passat, CC, Tiguan, Touareg, kao i praktični Caddy.\nNa kraju, posetioci sajma imaju priliku i da vide dva modela korejskog proizvođača SsangYong koji sada zastupa AK Gudalović.\nPred sam kraj ovog izveštaja evo jedne male galerije fotografija devojaka koje svojim osmehom podižu raspoloženje i čine da automobili i motocikli budu još privlačniji.\nNa kraju ovog iscrpnog izveštaja, nadamo se da nismo ništa bitno propustili i da će svi oni koji nisu u prilici da posete sajam moći na osnovu ovog izveštaja osetiti barem deo atmosfere ovogodišnjeg sajma automobila i motocikala „BG Car Show & Motopassion“.\nUskoro ćemo postaviti galeriju sa više stotina fotografija u kojoj ćete videti sve ono što nije stalo u ovaj izveštaj.\n2014 bg car show borkovic izveštaj motopassion nis oldtajmeri sajam\nPrevious post:NISOTEC – lider na tržištu po uspešnosti poslovanja i kvalitetu proizvoda\nNext post:Pobednički Honda motocikl Marka Markeza izložen na Motopassion 2014


Agenciji za lijekove u Bosni i Hercegovini nijedan proizvođač odnosno pravni zastupnik nije se obratio za dozvolu stavljanja vakcine protiv KOVIDA-19 u promet. Za sada je poznato da BiH čeka dolazak vakcina putem kovaks mehanizma i to između četiri i pet hiljada. Međutim, zbog procedura i koordinacija otežana je direktna nabavka vakcina. Dok se u našoj zemlji radi na tumačenjima mogućnosti za direktnu kupovinu, čini se da samo bogati dio svijeta nema takve probleme. Zato su Ujedinjene nacije upozorile na vakci-nacionalizam, odnosno da je većina vakcina za bogate.\nU Federalnom ministarstvu zdravstva tvrde da je za direktnu kupovinu vakcina potrebno izmijeniti Zakon o javnim nabavkama i Zakon o lijekovima i medicinskim sredstvima. Kada se to reguliše, pojašnjavaju, ako je riječ o neregistrovanom lijeku i zaključi se ugovor sa kompanijom koja zastupa stranog prizvođača koji ima neregistrovan lijek, dostavlja se zahtjev za odobravanje interventnog uvoza.\nIz Agencije za lijekove nam je odgovoreno da se zaključno sa petkom, 15.01., Agenciji nije obratio nijedan proizvođač, odnosno pravni zastupnik proizvođača sa zahtjevom za davanje dozvole za stavljanje vakcine protiv KOVID-19 u promet u BiH.\nZastupnički dom Parlamenta BiH zadužio je Vijeće ministara da hitno koordiniše sa entitetskim nadležnim ministarstvima u vezi sa hitnom nabavkom vakcina. Zaduženo je и da u koordinaciji sa Agencijom za lijekove primjenom člana 38. Zakona o lijekovima otkloni formalne zakonske prepreke za hitnu nabavku vakcina.\nI dok se BiH za sada bavi procedurama i koordinacijama, UN upozorava na nedostatak solidarnosti u vezi sa raspodjelom vakcina. Bogati ih nabavljaju prekomjerno, za siromašne ih nema.\nDok jedni čekaju, a drugi nabavljaju preko potrebe, zanimljivo je da je Svjetska zdravstvena organizacija saopštila da zbog nedostatka podataka o sigurnosti vakcina protiv koronavirusa ne želi da izda preporuku da dokaz o vakcinaciji treba da bude uslov za međunarodna putovanja.


Objavljen Malerov izvještaj: Tramp nije "šurovao" sa Rusima | Analitika - Informativni Portal\nIstraga o izborima u SAD\nObjavljen Malerov izvještaj: Tramp nije "šurovao" sa Rusima\nObjavljeno: 18. 04. 2019 - 21:05 Promjenite veličinu teksta: A A A\nŠto se tiče pitanja da li je Trampova kampanja bila u dosluhu sa Rusijom tokom predsjedničke kampanje 2016, Maler je napisao:\n"Dok je istraga identifikovala brojne veze između pojedinaca sa ruskom vladom i pojedinaca povezanih sa Trampovom kampanjom, dokazi nijesu bili dovoljni da se podnese krivična prijava", prenosi agencija AP.\nIzvještaj sadrži i navode o Trampovim nastojanjima da preuzme kontrolu nad istragom i izdejstvuje Malerovo uklanjanje sa slučaja, kako bi ga spriječio da istraži potencijalnu opstrukciju pravde od strane američkog predsjednika, navodi AP.\nU izvještaju stoji da je u junu 2017. godine, Tramp naredio savjetniku u Bijeloj kući Donu Mek Ganu da pozove vršioca dužnosti državnog tužioca i kaže mu da se Maler mora smijeniti jer je u sukobu interesa, što je ovaj odbio, prenosi AP.\nZa sve to, Maler je u svom izvještaju naveo da ne može konačno da se utvrdi da je Tramp počinio krivično djelo ometanje pravde.\nAmerički sekretar za pravosuđe Vilijam Bar je na konferenciji za novinare sat i po prije nego je Ministarstvo pravde objavilo Malerov izvještaj o ruskom miješanju u američke predsjedničke izbore, odlučno branio predsjednika Donalda Trampa, naglašavajući da je istragom utvrđeno da Trampova kampanja nije bila u dosluhu sa Moskvom.\nIzvještaj, koji se sastoji iz dva dijela i ima 448 stranica, govori o tome kako je Tramp stalno pokušavao da preuzme kontrolu nad istragom o ruskom miješanju.\nMaler je naveo 10 epizoda u vezi moguće opstrukcije pravde, uključujući Trumpovo otpuštanje direktora FBI Džejms Komija, predsjednikovu direktivu podređenima da se Maler otpusti i pokušaja da se ohrabre svjedoci da ne sarađuju u istrazi.\nVilijam Bar je na konferenciji za novinare napomenuo da se u izvještaju iznose detalji o "deset epizoda", povezanih sa Trampom i mogućim pokušajima da se opstruiše pravda ometanjem Malerove istrage, ali je istakao da on i zamjenik Rod Rozenstajn niesu bili saglasni sa pojedinim Malerovim pravnim teorijama o opstrukciji pravde i da su smatrali da po zakonskoj definiciji one nijesu predstavljale ometanje istrage.\nTrampov pravni tim nazvao je rezultate "totalnom pobjedom za predsjednika".\nOdmah poslije Barove konferencije za novinare, Tramp je na Tviteru postavio svoju fotografiju i propratni tekst: "Nema dosluha. Nema opstrukcije. Za mrzitelje i radikalne demokratske ljevičare - KRAJ IGRE".\nBar je kopije izvještaja proslijedio Kongresu više od sat poslije konferencije za novinare, a demokrate su ga zbog toga optužile da je zakazao konferenciju za novinare da bi uticao na javno mnjenje prije nego što drugi budu u prilici da donesu zaključke o izvještaju.\nDemokratski lideri Nensi Pelosi i Čak Šumer zatražili od Malera da svjedoči u Kongresu.\nPESKOV: SAGLEDATI DA LI JE MALEROV IZVJEŠTAJ VRIJEDAN ANALIZE\nPortparol Kremlja Dmitrij Peskov izjavio je danas da treba sagledati da li je izvještaj specijalnog savjetnika SAD Roberta Malera o rezultatima istrage o navodnoj umiješanosti Rusije u američke izbore 2016. godine uopšte vrijedan analize, i da li sa izvještajem treba upoznati ruskog predsjednika Vladimira Putina.\n"Nephodno je prelistati dokument, i sagledati da li sadrži nešto vrijedno analize", rekao je Peskov, odgovarajući na pitanje da li će Putin biti informisan o izvještaju, prenio je Tass.\n"Istraga nije utvrdila da su se pripadnici Trampovog predizbornog štaba urotili ili koordinirali sa ruskim vlastima u aktivnostima u vezi sa izborima", rekao je Bar na konferenciji za novinare, prenio je Rojters.\nTagovi: robert maler Donald Tramp istraga Izbori